DA'I SYED KEMBALI AKTIF DI IG - PEMINAT LUAH RINDU, GEMBIRA

Pendakwah muda Da'i Syed atau nama sebenarnya Syed Shah Iqmal bin Syed Mohd Shaiful Jamalullai nampaknya kini dilihat telah kembali aktif di laman Instagram miliknya selepas hampir seminggu dibebaskan daripada tahanan reman atas dakwaan salah laku seksual.

Menerusi Insta Story, Da'i Syed dilihat ada memuat naik beberapa nukilan isi hatinya sepanjang dia berada di dalam lokap tahanan selama 13 hari.

Dalam pada itu, seorang rakannya yang juga penyanyi Ryan Deedat memuat naik video sedang makan bersama pendakwah tersebut di media sosial. Da'i Syed dilihat ceria, sempat mengalunkan sedikit lagu berbahasa Arab buat para peminat yang merinduinya.

Perkongsian video di TikTok itu mendapat pelbagai reaksi daripada peminatnya yang tidak sabar dan rindu untuk melihat Da'i Syed kembali beraksi di Live Instagram seperti biasa.

Klik untuk gambar besar

www.myartis.com / Sumber & foto: Rotikaya, Ohmymedia & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - HARI JADI FAIZAL ISMAIL KE-36

Rasanya masih belum terlambat mengucapkan selamat hari lahir buat penyampai radio Faizal Ismail (FBI), yang menyambut hari lahirnya ke-32 pada pada 19 Mei lalu. Malah Kayna dan Khalish turut teruja meraikan ayah mereka yang sudah tidak berapa muda tu.

Bila ditanya apakah yang istimewanya hari lahir tahun ni... jawab Faizal, tiada yang lebih istimewa selain daripada menyambutnya bersama keluarga tercinta.

Klik untuk imej besar...

"Tepat pukul 12 tengah malam 19 Mei, isteri dan anak-anak siap buat surprise dengan segala macam persiapan. Terkejut campur terharu biru lah dibuatnya," ujar Faizal ringkas.


BILA AAISYAH DHIA RANA SAMBUT BIRTHDAY KE-7 DENGAN TUJUH BIJI KEK

"7 tahun, 7 birthday kek. Pengsan mak hang @aaisyahdhiarana111," demikian tulis pelakon dan usahawan Rozita Che Wan mengenai sambutan ulang tahun kelahiran anak bongsunya, Aaisyah Dhia Rana yang ke-7 apabila meraikannya dengan tujuh biji kek.

Rozita atau lebih mesra disapa sebagai Che Ta, 48, telah berkongsi momen-momen sambutan hari lahir anak perempuannya itu untuk tatapan umum, menerusi laman sosial Instagram.

Majlis yang diadakan di sebuah hotel mewah di ibu negara itu, Aaisyah kelihatan cukup menyerlah apabila mengenakan gaun labuh biru dengan solekan di wajahnya.

Antara kek yang disediakan adalah berbentuk sangkar, kek dua tingkat, kek dengan hiasan bunga ros, kek dengan hiasan huruf A dan banyak lagi.

Klik untuk gambar besar

Majlis dengan tema warna biru dan merah jambu itu juga turut diraikan oleh Zain Saidin, 37; kedua-dua abang Aaisyah, Ammar Affendy, 25, dan Aniq Ezzra, 23; serta adik-beradik Che Ta yang lain.

Sementara itu, di ruangan komen, tujuh kek hari jadi Aaisyah itu mengundang pelbagai reaksi wargamaya yang rata-ratanya menyokong tindakan tersebut memandangkan Aaisyah anak bongsu seorang.

Tidak kurang juga ramai yang menitipkan ucapan hari lahir buat Aaisyah beserta dengan doa yang baik-baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAAF, SAYA TIDAK JUAL TUBUH SASA SEBALIKNYA JUAL BABAK AKSI" - HAIRUL

Umum mengetahui mengenai pelakon Hairul Azreen yang begitu fokus serta berusaha dengan gigih untuk kelihatan lebih 'muscular'. Hasilnya, dia kini mendapat beberapa tawaran untuk melakonkan filem aksi sesuai dengan bentuk tubuhnya itu. Namun, ada dakwaan mengatakan Hairul sengaja ingin 'menjual' tubuh badannya yang sasa dengan tidak berbaju dalam salah satu babak filem 'Wira' bagi melariskan karya itu.

Bagaimanapun, Hairul menafikan dakwaan tersebut dan menjelaskan babak dia menayang tubuhnya itu adalah demi memenuhi tuntutan watak semata-mata: "Maaf, saya tidak jual tubuh sasa sebaliknya mahu jual babak aksi untuk menarik penonton ke pawagam. Babak tidak berbaju itu dibuat untuk adegan pertarungan yang dipaparkan dalam filem ini".

Menurut Hairul, dia bukan sengaja tayang badan sebaliknya ia atas permintaan sutradara filem itu, Adrian Teh: "Saya hanya ikut arahan pengarah yang mahu babak tidak berbaju bagi memantapkan jalan cerita".

Mengulas babak aksi dalam filem itu, kata Hairul, dia tidak serik walaupun ligamen kaki kanannya terkoyak ketika penggambaran: "Saya pernah cedera dalam filem Paskal tetapi kecederaan ketika menjayakan filem 'Wira' paling teruk setakat ini. Namun, tak mengapa kerana 'Wira' karya aksi yang saya impikan selama ini".

Klik untuk gambar besar

Hairul turut menzahirkan rasa bangga kerana dapat bekerjasama dengan pengarah lagak ngeri terkenal Indonesia yang pernah membintangi filem John Wick, Yayan Ruhian: "Saya bayangkan diri ini seperti Keanu Reeves yang berdiri di samping Yayan dalam filem hollywood itu. Yayan sangat bagus dan banyak beri tunjuk ajar ketika babak aksi. Malah, dia sangat merendah diri meski sangat terkenal".

Filem 'Wira' menggabungkan barisan pelakon dari Malaysia dan Indonesia seperti Fify Azmi, Henley Hii, Yayan Ruhian, Ismi Melinda, Dain Said, Hilal Azman dan Josiah Hogan. Filem yang menyaksikan kerjasama lima syarikat iaitu Multimedia Entertainment, ACT 2 Pictures, Golden Screen Cinemas, Astro Shaw dan Primeworks Studios itu akan menemui penonton bermula 21 November ini.

Apa pun, tidak mudah untuk mendapatkan bentuk badan yang tegap dan kalau tayang pun tidak salah, lagipun itulah juga antara sebab mengapa Hairul laris berlakon dalam filem aksi. Mungkin boleh jadi inspirasi untuk orang ramai di luar sana untuk buat badan agar lebih 'sado'.

www.myartis.com / Sumber & foto: Harian Metro & Instagram Hairul Azreen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGU KEWUJUDAN DR AZRA, BIMBANG AZRI KENA 'LOVE SCAM' - ELLIE SURIATY CABAR WANITA ITU MUNCULKAN DIRI

"Saya tak kisah Azri mencintai orang lain, cuma saya terseksa melihat dia dengan cerita-cerita yang keluar sebelum ini. Saya mohon kepada Dr Azra supaya munculkan diri. Anak-anak dan rakan-rakan saya buat carian di internet dan tidak jumpa sebarang maklumat tentang dia. Siapakah dia yang sebenarnya?

"Adakah dia scammer atau peminat? Saya tidak tahu apakah permainan dia. Kalau betul bercinta jangan menyorok," ujar pelakon dan pengarah Ellie Suriaty yang memohon wanita bernama Dr Azra untuk munculkan diri, selepas dia meragui kewujudannya yang dikatakan kekasih kepada bekas suaminya Azri Iskandar.

Menurut Ellie, 52, sehingga kini identiti sebenar wanita itu masih belum dikenalpasti dan tidak menjumpai sebarang maklumat terperinci menerusi carian di internet. Tidak menghalang bekas suaminya berkahwin lagi, namun Ellie bimbang ia sekadar permainan.

Klik untuk gambar besar

Simpati dengan nasib yang menimpa Azri, Ellie berharap mana-mana wanita yang mahu berkahwin dengan bekas suaminya itu supaya bersikap jujur.

"Selepas berpisah saya sudah maafkan Azri dan tidak pernah simpan dendam. Jika dia mahu berkahwin semula saya ucapkan selamat untuknya. Cuma saya tidak suka orang mahu mempermainkan dia. Saya tidak boleh benci Azri sebab kami hidup bersama sudah lama," katanya.

Terdahulu, Azri, 54, mendedahkan dia bakal berkahwin dengan Azra dan perkenalan mereka bermula selepas 12 hari berpisah dengan Ellie pada 17 Mei lalu. Dalam masa sama, muncul pula wanita yang mahu dikenali dengan gelaran F mendakwa Azri pernah mengajak dia berkahwin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUNGGU SEMUANYA BERSIH... BIAR BETUL-BETUL OKAY BARU TERUSKAN" - AWIE BELUM 'TERDESAK' MENYANYI

"Saya nak tunggu semuanya bersih kerana tak nak jadi dalam keadaan sensitiviti manusia, ramai yang meninggal dunia dan ramai masyarakat yang terkesan dengan keadaan ini, kita sibuk minta kebenaran untuk beraksi. Biar betul-betul okay baru teruskan. Kerajaan kata boleh buat baru kita buat.

"Janganlah kita mendesak. Dalam masa yang sama, saya percaya kerajaan juga memikirkan kesusahan golongan artis yang tak boleh buat konsert," kata penyanyi rock dan pelakon popular, Datuk Awie yang tidak mahu terburu-buru 'turun padang' untuk kembali aktif menyanyi sehingga kerajaan mengumumkan keadaan benar-benar selamat.

Awie, 51, berkata, semua pihak perlu menunggu sehingga pandemik Covid-19 benar-benar pulih selain perlu mengikut prosedur operasi standard (SOP) yang ditetapkan. Menurutnya, desakan yang dibuat oleh penggiat seni membuatkan kerajaan melihat mereka terlalu terdesak untuk bekerja.

"Apabila ada simpati di situ sedangkan keadaan belum selamat, memang agak bahaya untuk kita. Saya tak nak ada elemen simpati begini. Kalau kata A, A lah dan kalau B, B lah. Kita terpaksa akur benda yang bahaya. Saya pun tak nak ambil risiko," katanya.

Sementara itu, diminta mengulas kenyataan pemain bass kumpulan Search, Nasir Daud yang merancang untuk mengadakan semula Konsert Apologia Search & Awie di Stadium Malawati, Shah Alam pada Disember ini, Awie berkata, dia akan melihat pada semua aspek terlebih dahulu.

Klik untuk gambar besar

"Semuanya kena merujuk kepada keputusan kerajaan. Nanti kalau buat juga dalam keadaan berisiko dan ada kluster Apologia atau kluster Search payah juga. Terpalit juga semuanya nanti. Apabila dibabitkan kluster itulah yang payah. Apapun dalam musim Perintah Kawalan Pergerakan (PKP) lalu, saya ada juga buat latihan vokal. Sekarang saya buat semula latihan tanpa band," katanya.

Awie berkata, Nasir tentunya mempunyai sebab tersendiri apabila menyasarkan melangsungkan konsert terbabit pada Disember nanti: "Sebenarnya penggiat seni bercakap atas kapasiti kehidupan yang terdesak. Tapi dalam masa sama kena fikir juga keselamatan masyarakat dan semua pihak.

"Kami (penggiat seni) nak situasi menang-menang. Kena ingat ini ialah punca rezeki kami. Bagaimana kami nak teruskan kehidupan tanpa konsert. Jalan penyelesaian perlu dicari. Itulah sebabnya Nasir buat pengumuman awal untuk beritahu yang konsert ini tetap diadakan kerana duit tiket yang dijual sebelum ini tak dipulangkan," katanya.

Menurutnya, dia dan anggota Search tahu projek ini tetap akan dibuat. Jadi, peminat tidak akan membuang tiket konsert terbabit.

www.myartis.com / Sumber & foto: Harian Metro & Instagram Awie Wings

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CARA PENYAMPAIAN RM (BTS) DI PBB (UNICEF) - PAKNIL PUJI

"Bila tonton ucapan RM dari kumpulan KPop BTS di Unicef, Paknil terfikir: Adakah ini satu gimik dari UNICEF menggunakan kumpulan kpop untuk beri kesedaran pada dunia? Jika ya, ia satu tindakan yang bijak. Langkah yang menjadi.

"Tapi kalau kumpulan yang dipilih itu harap popular saje tapi 'kosong' dalam pengucapan, takkan berjaya jugak. Ucapan RM sebagai ketua kumpulan Paknil anggap sebagai sangat berjaya. Cara pengucapan menjadikan mesejnya sampai.

"Alah mungkin ada yang cakap, kan dia baca text tu? Dia baca je. Orang lain yang tulis ucapan tu. Tapi cuba fikir. Walaupun jika dia cuma membaca, tapi dia baca dengan penuh kefahaman dan nada dia tepat. Setidak-tidaknya dia ada ilmu cara pembacaan.

Klik untuk gambar besar

"Paknil diberitahu text itu RM tulis sendiri! Buat Paknil lagi kagum! Nampak macam tu aje kan tapi penuh ilmu di dada. Kita semua tidak dilahirkan sempurna dengan semua ilmu ada pada kita.

"Penulis text itu sendiri mungkin penulis text yang baik tetapi jika dia sendiri sampaikan belum tentu berkesan kerana ilmunya setakat menulis. Ilmu adalah dicari dan bukan dilahirkan. Tiada siapa boleh tahan kita dari mencari ilmu. Tak kira ilmu apa.

"Melihat kepada artis muda kita, Paknil tawarkan cadangan mencari ilmu itu. Pergilah berguru. Korang boleh jadi idola sebenar," tulis pengacara terkenal, Datuk Aznil Nawawi yang memberi pujian terhadap ucapan yang disampaikan oleh anggota kumpulan kpop BTS, RM di UNICEF menerusi entri di Instagram (IG).

Dalam status tersebut, Aznil atau lebih mesra disapa sebagai Paknil kagum dengan cara penyampaian yang disampaikan oleh RM walaupun ramai pihak mempertikaikannnya.

Baru-baru ini, kumpulan yang mempunyai tujuh orang ahli iaitu, RM, Jin, J-Hope, Suga, V, Jimin dan Jungkook menjadi bualan ramai apabila dijemput ke Persatuan Bangsa-bangsa bersatu (PBB) di New York City (NYC) untuk memberikan ucapan berkaitan dengan kempen 'Love Myself' yang dilancarkan mereka.

www.myartis.com / Sumber: Astro Gempak & Instagram Aznil Hj Nawawi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BAGI MASA... BIAR DIA BUAT APA DIA SUKA, EXPLORE ZAMAN REMAJA" - VIDA ULAS ISU CIK B POTONG RAMBUT MACAM LELAKI

Anak kepada usahawan kosmetik, Datuk Seri Vida iaitu Cik B baru-baru ini telah tampil dengan imej rambut seperti seorang lelaki dan ia menjadi perhatian ramai.

Menerusi satu perkongsian di laman Instagram, Vida berkata dia tidak kisah Cik B tampil dengan imej sedemikian serta mahu anaknya itu meneroka ketika berada di zaman remaja serta melakukan apa yang disukainya.

Menurut Vida, zaman remaja Cik B tidak sama seperti mereka seusianya kerana dia sudah diberi tanggungjawab menguruskan perniagaan Salmon Skin Salted Egg.

Klik untuk gambar besar

"Bagi masa untuk Cik B, biar dia buat apa yang dia suka, explore zaman kanak-kanak remaja. Cik B membesar tak sama macam orang lain. Saya dah bagi dia handle business Salmon Skin Salted egg," tulisnya,

Perkongsian Vida itu mendapat pelbagai reaksi daripada netizen yang bersetuju dengan pendapat usahawan itu yang memberi anak gadisnya itu menikmati zaman muda namun masih dalam pantauan.

Bagaimanapun, seperti sudah dijangka, ada segelintir netizen mengkritik Vida yang membiarkan Cik B meniru gaya rambut lelaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BRONT PALARAE TAK DEMAND MESKIPUN MENANGI ANUAGERAH PERINGKAT ASIA

Pada Sabtu lalu, pelakon Bront Palarae telah berjaya memenangi anugerah Best Leading Male Performance di Anuagerah Televisyen Asia ke-25, menerusi drama bersiri 'The Bringe'. Bront yang telah mengharumkan nama negara itu menganggap anugerah ini sebagai pengiktirafan besar buat produksi dari Malaysia.

"Alhamdulillah. Saya tak melihat ini sebagai pertandingan macam Sukan Asia. Untuk dicalonkan sahaja sudah menjadi satu pengiktirafan. Dan dengan percalonan sebanyak ini, ia merupakan pengiktirafan besar buat produksi dari Malaysia," tutur Bront ketika dihubungi menerusi Whatsapp.

Anugerah yang berlangsung di Singapura itu menghimpunkan nama-nama besar di dalam kategori tersebut iaitu Arshad Warsi (India), Huang Deng-Hui (Taiwan), Kaiser Chuang (Singapura), Anthong Wong (Hong Kong), Hsia Ching-Ting (Taiwan), Tay Ping Hui (Singapura) dan Hong Dou-La Sih (Taiwan).

Tambah Bront, dia berterima kasih pada Viu dan HBO Asia kerana memberi kepercayaan kepadanya untuk memegang watak utama: "Terima kasih kerana Viu & HBO Asia memilih untuk mengisi ruang kekosongan itu dengan memberi kepercayaan pada pasukan kami. Kita tidak ketandusan bakat, kita cuma ketandusan peluang," katanya.

Klik untuk gambar besar

Apabila ditanya adakah dia akan lebih memilih sesebuah karya untuk dilakonkan, Bront tidak meletakkan kemenangan sesuatu anugerah itu sebagai penanda aras.

"Selepas kemenangan ini, falsafah saya terhadap kerja dan kerjaya masih sama. Kalau lebih selektif lagi, mungkin dah boleh masuk kategori penganggur," ujar Bront berseloroh.

Berdepan pandemik tidak sesekali mematahkan semangatnya untuk berkarya apabila dia memilih untuk menjadi lebih aktif: "Kini saya bersedia untuk sebarang kemungkinan dengan memilih untuk menjadi aktif dan produktif.

"Saya masih dalam proses akhir filem 'The Lies I Tell' dan 'Delevop' beberepa projek dengan beberapa teman untuk Pixel Play Entertainment. Doakan usaha kami dipermudahkan," jelasnya.

www.myartis.com / Sumber & foto: Astro Gempak & Instagram Bront Palarae

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOH HUJAN MALU, MIZZ NINA LEBIH BANYAK ILMU AGAMA

Selepas Mizz Nina atau nama sebenarnya Shazrina Azman, 33, berhijab dan berhenti menyanyi, Noh Salleh pula mengakui yang tidak mustahil dia pula akan berhenti menyanyi.

Artikel terdahulu:

BERHENTI MENYANYI - MIZZ NINA TAK MENYESAL

"Tidak mustahil untuk saya berhenti muzik satu hari nanti. Nina bagi 'hint' mengenai perkara itu dan ia buatkan saya terfikir mengenai masa depan.

Klik gambar untuk size besar

"Tetapi apa yang saya boleh buat selepas itu, saya pun tidak pasti. Ini kerana, muzik bukan sekadar minat dan jiwa semata-mata tetapi hanya skil bermain muzik sahaja yang saya tahu untuk dijadikan sebagai punca rezeki setakat ini," ujarnya dipetik sebagai berkata.

Mengenai keputusan Nina yang enggan melibatkan diri lagi di dalam dunia seni muzik, menurut Noh, dia menerima segala keputusan isteri kesayangannya itu dengan hati terbuka.

Malah dia juga bersyukur apabila Nina mula menimba ilmu agama Islam secara serius menerusi kelas-kelas agama yang disertai. Tambah Noh, dia kadangkala merasa segan dengan isterinya kerana dia lebih banyak pengetahuan Islam berbanding dirinya sendiri.

"Nina sekarang banyak bekongsi ilmu agama yang dipelajarinya di kelas dengan saya.

"Malah, dia juga yang mengejutkan saya untuk solat Subuh. Rasanya, kehidupan pagi kami lebih menyeronokkan berbanding sebelum ini. Alhamdulillah, kami sama-sama saling menasihati antara satu sama lain," ujarnya ketika ditemui media semalam pada sesi pra dengar lagu-lagu solo terbaharu di studio milik penyanyi itu sendiri, di Pharcyde Studio, Kuala Lumpur.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"SAYA MASIH ISTERI ORANG" - LUFYA TAK TAHAN TERIMA BERATUS-RATUS MESEJ

Pelakon Lufya memberitahu dia tidak tahan apabila mendakwa saban hari menerima beratus-ratus mesej daripada jejaka melalui akaun media sosial, biarpun kes perceraiannya dengan suami, Dr Che Muhammad Hafiz Che Baharum, belum selesai. Lufya atau nama sebenarnya, Lutfyah Sheikh Omar memberitahu, biar apapun kemelut yang melanda dalam rumah tangganya, dia masih isteri orang.

"Saya masih isteri orang... Berhentilah hantar mesej mahu berkenalan. Beratus-ratus mesej saya terima konon hendak 'merawat' hati ini. Saya tak balas kerana saya masih isteri orang walaupun status bagai 'tergantung'. Saya boleh jaga diri dan maruah... Kenapa lelaki yang menghantar mesej begini tidak boleh jaga diri?

"Bukan niat saya hendak berbangga dengan berkongsi paparan skrin mesej diterima di Instagram (IG), apatah lagi bermegah konon ada yang sanggup membahagiakan diri ini. Hakikatnya, saya masih isteri orang... Jadi, hentikanlah menghantar mesej begitu," katanya.

Baru-baru ini, Lufya memuatnaik paparan skrin mesej yang didakwa diterima daripada jejaka yang mahu berkenalan dan mendekatinya. Pada 16 Oktober lalu, gosip konon rumah tangganya goyah terjawab apabila Lufya tampil pada sebutan kes permohonan cerai di Mahkamah Rendah Syariah Subang Bestari, Petaling Jaya.

Klik untuk gambar besar

Bagaimanapun, Dr Che Muhammad Hafiz tidak hadir pada prosiding itu. Lufya mendakwa suaminya sudah diberi notis awal untuk hadir ke mahkamah, namun gagal menunjukkan muka. Bintang 'Mahar Tanpa Cinta' itu mendirikan rumah tangga dengan Hafiz pada 26 November 2016. Mereka dikurniakan anak perempuan, Laana Haura, yang berusia dua tahun.

Pergolakan rumah tangga Lufya dan suami ‘dihidu’ media pada Oktober, tahun lalu hingga diperkatakan ramai. Ada pihak mendakwa pasangan terbabit mahu berpisah. Namun, menerusi IG, Lufya menjelaskan perkahwinan mereka masih utuh dan meminta orang ramai tidak membuat spekulasi.

September lalu, rumah tangga pasangan ini kembali menjadi bualan apabila pelakon itu memuat naik status mendakwa suaminya tidak menjalankan tanggungjawab selepas tiga bulan berkahwin. Lufya berkata, dia mahu memberi perhatian kepada prosedur ditetapkan mahkamah dengan harapan semuanya dapat diselesaikan dengan baik.

"Saya mahu penamat yang baik dengan dia (suami)... Hati ini sudah tiada kepadanya, dia pun sama," tuturnya yang dijadual hadir ke mahkamah pada 10 Disember ini bagi meneruskan prosiding permohonan cerai.

www.myartis.com / Sumber & foto: Berita Harian & Instagram Lufya Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH 'SAFIYYAH ASHRAF', ANAK KEEMPAT ASHRAF MUSLIM

Pelakon Ashraf Muslim menerusi laman Instagram telah mendedahkan wajah serta nama keempatnya yang dilahirkan 3 September lalu.

Ashraf memberitahu yang dia dan isteri kedua, Wan Sakinah telah memilih nama 'Safiyyah Ashraf' buat anak perempuan kedua mereka ini.

"Assalammualaikum.. Memperkenalkan seorg lagi puteri ayah, SAFIYYAH ASHRAF BINTI MOHD ASHRAF.

"Alhamdulillah selesai majlis tahnik oleh Habib Ali Zaenal Abidin al Hamid. Terima kasih kerana sudi mentahnik anak saya.

Klik untuk gambar besar

"Semoga anak kecil saya ini menjadi anak yg solehah dan berakhlak mulia serta dipandang tinggi oleh Allah swt.

"Semoga kehadiran Safiyyah mengeratkan lagi hubungan kekeluargaan yg terjalin selama ini. Ayah, mama, ibu, kakak & abg2 sayangkan Safiyyah.

"Doakan yang indah2 untuk keluarga AM yea. Salam Awal Muharram dari AM sekeluarga," tulis Ashraf yang mempunyai dua orang isteri iaitu Noor Dayana dan Wan Sakinah.

www.myartis.com / Sumber: Instagram Ashraf Muslim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANI COMEL DISAHKAN HIDAP KOMPLIKASI JANTUNG BENGKAK, SELEPAS JANGKITAN PARU-PARU

"Wani dah dibenarkan pulang dan kini berada di rumah saya di Puchong, Selangor. Buat masa ini dia tak boleh balik ke rumahnya di Pahang kerana perlu berjumpa pakar berkaitan untuk pemeriksaan lanjut.

"Wani kata sebelum ini dia tak pernah ada sakit jantung dan memang terkejut apabila dimaklumkan menghidap komplikasi jantung bengkak dan lemah. Dia perlu dirujuk dengan doktor yang melakukan pembedahan ususnya sebab mungkin ini ada kaitan... cuma sekarang ini kita belum tahu laporan lengkap kesihatannya.

"Wani memang sedih apabila dapat berita itu dan dia menangis semasa bercerita petang itu!" kata wakil kepada Wani Comel yang dikenali sebagai Aishah.

Selepas dimasukkan ke Hospital Putrajaya akibat jangkitan kuman pada paru-paru, Wani disahkan pula menghidap komplikasi jantung bengkak. Wakil Wani memberitahu bahawa gadis berusia 23 tahun itu perlu mendapatkan pemeriksaan lanjut dari pakar kardiologi di sebuah hospital kerajaan minggu depan.

Klik untuk gambar besar

Pada Isnin lalu, Wani dikejarkan ke Hospital Putrajaya kira-kira pukul 9 pagi selepas berdepan dengan masalah pernafasan dan dimaklumkan mengalami jangkitan kuman di paru-paru. Sementara itu, Aishah berkata Wani masih perlu mengambil ubat bagi memastikan paru-parunya itu bebas dari jangkitan kuman.

"Alhamdulillah paru-parunya semakin baik cuma dia masih kena makan ubat... doktor pun minta dia makan bubur saja. Sekarang ini hanya berehat di rumah saya," jelas Aishah lagi.

Pada Rabu, Wani menerusi Instagram memaklumkan dia disahkan menghidap komplikasi jantung bengkak. Sebelum ini, Wani yang berdepan masalah berat badan hampir 300 kilogram meluahkan rasa kecewa dan mendakwa seorang usahawan kosmetik terkenal menabur janji manis selain menyediakan kontrak perjanjian berat sebelah.

Terdahulu, Wani berharap masalah berat badannya selesai selepas menjadi duta produk ubat kurus usahawan kosmetik terkenal itu namun hampa.

Justeru, gadis malang itu terpaksa bertindak menuntut pampasan sebagai ganti rugi kerana mendakwa tidak mendapat sebarang faedah seperti dijanjikan.

Beberapa hari selepas itu, usahawan kosmetik Datuk Seri Aliff Syukri pula menjelaskan pada sidang media di kediamannya yang semua dakwaan Wani adalah palsu dan seolah-olah mahu menjatuhkannya.

www.myartis.com / Sumber & foto: mStar & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ERNIE ZAKRI KINI TUNANGAN SYAMEL

"Alhamdulillah, saya gembira impian mahu menyunting Ernie sebagai bakal isteri akhirnya dimakbulkan. Saya gementar juga apabila mengenangkan alam pertunangan ini banyak dugaan seperti yang sering diperkatakan. Saya akui perkara inilah yang amat ditakuti.

"Namun, insya-Allah, saya dan Ernie akan menjaga diri dan batas pergaulan. Kami takkan berjumpa selalu. Apa yang diharapkan, doa peminat bukan sahaja hubungan ini sampai ke jenjang pelamin, malah kekal hingga ke akhir hayat," kata penyanyi Syamel, 27, yang bersyukur apabila dia selamat bergelar tunangan penyanyi Ernie Zakri, 28.

Pasangan duet popular itu menamatkan spekulasi hubungan cinta apabila mengikat tali pertunangan dalam satu majlis ringkas di kediaman Ernie, petang semalam. Majlis ringkas tetapi meriah hanya dihadiri keluarga terdekat kedua-dua belah pihak bagi mematuhi prosedur operasi standard (SOP) yang ditetapkan.

Klik untuk gambar besar

Pada majlis itu, pihak Syamel atau nama sebenarnya Syameel Aqmal Mohd Fodzly menyerahkan tiga dulang hantaran, berbalas lima dulang. Mengulas tarikh diijabkabulkan, Syamel memberitahu, ia belum dibincangkan lagi.

"Untuk majlis pertunangan hari ini, tiada sebarang perbincangan menetapkan tarikh perkahwinan. Ia akan dilakukan kemudian. Bagaimanapun, saya tidak mahu bertunang lama-lama," jelas penyanyi yang popular dengan lagu 'Hidup Dalam Mati' dan 'Kau Pun Sama' itu.
Dalam pada itu, Ernie memberitahu dia dan Syamel merancang untuk mendirikan rumah tangga pada tahun hadapan namun masih belum mempunyai tarikh yang tepat."Perancangan untuk melangsungkan perkahwinan, Insya-Allah tahun hadapan. Doakan la yang baik-baik. Kalau dah tahu dan dapat kepastian bila tarikh itu, kami akan berkongsi kepada semua," ujar penyanyi lagu 'Gundah' ini.

Perkenalan pasangan yang pernah dinobatkan sebagai Artis Kolaborasi/Duo/Kumpulan Popular, Anugerah Bintang Popular (ABPBH) Ke-31 itu bermula ketika Syamel dan Ernie menyertai program realiti, Duo Star tiga tahun. Walaupun kelihatan mesra dan sering digosip bercinta, namun Syamel dan Ernie menyimpan kemas kisah cinta yang sekian lama terjalin.

www.myartis.com / Sumber & foto: Berita Harian, mStar, Instagram Syamel & Ernie Zakri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - AKSI TERKINI BABY 'ZAREEF NUFAEL', ANAK ZAHID AF2

Jika sebelum ini, Zahid AF2 hanya kongsikan 2 foto bayinya secara sipi-sipi sahaja, tetapi kali ini lebih banyak aksi dan gaya bayi bernama 'Zareef Nufael' itu dipertontonkan untuk peminatnya.

Untuk info, bayi Zahid dan Sarah Julifa itu lahir seberat 3.5 kilogram di Dewan Bersalin Muslimah, Taman Sunway, Batu Caves, Selangor pada 4 November lalu.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


TFPW: HARITH ISKANDER DINOBATKAN JUARA, PEROLEH AS$100,000

Tahniah diucapkan kepada pelawak, pelakon dan pengacara Harith Iskander kerana telah dinobatkan sebagai juara bagi pertandingan The Funniest Person In The World (TFPW) di Levi, Finland sekaligus membawa pulang wang tunai sebanyak AS$100,000 (RM444,845).

Manakala mereka yang berada di tempat kedua dan ketiga masing-masing akan menerima AS$10,000 (RM44,484) dan AS$ 5,000 (RM22, 242).

Keputusan itu turut diumumkan menerusi twitter penganjur The Laugh Factory.

Harith mendapat undian tertinggi iaitu hampir empat juta undi berbanding empat peserta peringkat akhir lain.

Kemenangan itu mengambil kira markah daripada juri yang dicampur dengan undian penonton atas talian, yang mengikuti klip persembahan jenaka peserta melalui laman web LaughFactory.com.

--- IKLAN ---

Dalam persembahan akhir tersebut, Harith bersaing dengan empat pelawak dunia lain seperti Alex Calleja daripada Filipina, Mino Van Nassau (India), David Kilimnick (Israel) dan Katerina Vrana (Greece).

Mendapat giliran pertama untuk membuat persembahan, pengacara program Obviously Harith Iskander itu melawak selama lebih kurang 15 minit, bermula dengan kisah kedatangannya ke Finland, diikuti kisah dalam pesawat penerbangan, seterusnya tentang hubungan antara lelaki dan wanita.

TFPW dianjurkan antara lain untuk meraikan kepelbagaian budaya di seluruh dunia selain menyatukan manusia dan mempromosi keamanan melalui acara hiburan gelak ketawa.

Sumber: Astro Awani

Foto: Astro Awani, Twitter The Laugh Factory & Instagram Jezamine Lim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JARANG MUATNAIK, TAK BERMAKNA KAMI BERDEPAN MASALAH" - FARAWAHIDA

"Dah agak, mesti nak tanya fasal suami kan? Suami saya tidak reti bergambar seperti orang lain dan dia memang lelaki yang pemalu.

"Dia tidak suka mendedahkan dirinya kepada umum," demikian kata penyanyi, Farawahida Razali, 33, yang mengaku suaminya seorang yang pemalu dan lebih selesa berkongsi gambar dirinya sahaja di laman sosial.

Menurutnya, ketiadaan gambar berdua di laman Instagram pula bukanlah bermakna rumah tangga mereka yang dibina sejak Disember 2013 itu berdepan masalah.

Malah, ketika BH Online menghubunginya menerusi aplikasi WhatsApp, penyanyi yang dikenali dengan lagu Tanpamu dan Hilangkan Segalanya itu segera menghantarkan gambar dirinya bersama pasangan, Shukur Mohd Zain.

Klik untuk gambar besar

Menurut Farawahida, bukan dia tidak mahu memuatnaik gambarnya bersama cinta hatinya itu, termasuk pada musim perayaan, seperti dilakukan pasangan suami isteri lain, namun tegasnya Shukur memang pemalu.

"Memang saya jarang memuatnaik gambar kami ke laman sosial. Namun, ia tidak bermakna hubungan kami berdepan masalah.

"Alhamdulillah, saya dan suami masih bahagia seperti selalu," kata wanita peramah ini yang mengizinkan gambar mereka dikongsi.

Tegasnya, bukan tiada langsung gambar dirinya bersama suami dikongsi di laman terbabit, namun kebanyakannya adalah untuk simpanan peribadi.

Selepas hampir lima tahun mendirikan rumah tangga, Farawahida dan Shukur masih menunggu rezeki untuk menimang cahaya mata.

Sementara itu, menyentuh kerjaya nyanyian, Farawahida yang sebelum ini pernah muncul dengan lagu duet, 'Mengapa Harus Aku', bersama Datin Alyah, berkata bidang seni suara tidak pernah ditinggal

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIDIE ALIAS TERHARU ANAK PEROLEH IJAZAH SARJANA MUDA

"Alhamdullillah Ya Allah beri satu lagi kebahagiaan buat mumy apabila anak sulung mumy di Anugerahkan Satu lagi Ijazah #Bachelor of Multimedia Technology (Hons) in Interactive Multimedia Design #unikl #picc

"Tahniah kakak @niyardzn mumy bangga ngan kakak, semuga kejayaan kakak membawa inspirasi buat adk2 semua.. Sayang kakak till jannah, mumy akan sentiasa mendoakan kakak & family 😘❤," tulis pelakon Didie Alias di laman Instagram.

Didie telah berkongsi sebuah video anaknya, Nur Dhaniyah Mohd Ridzuan yang memperoleh Ijazah Sarjana Muda Teknologi Multimedia dalam Reka Bentuk Multimedia Interaktif di Putrajaya International Convention Centre (PICC).

Menerusi kapsyen, Didie atau nama sebenarnya Fadzilah Mohd Ali telah melahirkan rasa bersyukur dengan kebahagiaan yang telah diberi.

Rata-rata pengikut Didie memberikan ucapan tahniah kepada Dhaniyah kerana berjaya mencapai cita-citanya di usia muda.

Klik untuk gambar besar

Selain ucapan tahniah, netizen juga memuji cara Didie membesarkan anak-anaknya serta mendoakan kebahagiaan mereka sekeluarga.

Terdahulu, Didie pernah berkahwin dengan pelakon Ridzuan Hashim pada tahun 1992 dan bercerai pada 2002.

Perkahwinan tersebut telah dikurniakan lima cahaya mata, Nur Dhaniyah, Muhammad Daniel, Nur Dania, Nur Diyana dan Nur Dayani.

Sementara menerusi perkahwinan kedua, Didie bernikah dengan Norisham Ismail pada tahun 2009 dan dikurniakan seorang cahaya mata, Muhammad Dayyan.

VIDEO ANAK DIDIE TERIMA IJAZAH SARJANA MUDA

www.myartis.com / Sumber: Astro Gempak & Instagram Didie Alias

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILEMA URUSKAN ANAK & KERJA - FENDY CALIPH BUSKERS PERLU PENGASUH

"Kalau boleh perempuan berusia 20-an hingga 40-an dan yang boleh bekerja dari jam 12 tengah hari hingga jam 8 malam. Kalau lebih masa boleh dibincangkan. Jadi, saya senang untuk uruskan kerja saya sebagai busker atau mana-mana persembahan. Pemuzik kerjanya tak menentu, jadi saya perlukan pengasuh.

"Saya kini adalah bapa dan ibu kepada Nur Azalea Zafirah. Saya uruskan penjagaan dia sepenuhnya kerana bekas isteri nak kahwin lain dan serahkan anak kepada saya," itulah kata pemain dram kumpulan Caliph Buskers, Fendy Adlun, 31, yang kini sedang mencari pengasuh yang boleh menjaga anaknya, Nur Azalea Zafirah, 7, di rumah semasa dia bekerja.

Ujar Fendy, dia yang tinggal di Pusat Perumahan Rakyat (PPR) Bandar Tun Razak berada dalam dilema untuk menguruskan puteri tunggalnya yang akan mula bersekolah minggu depan selain kerjayanya sebagai pemuzik.

Klik untuk gambar besar

"Anak saya perlu dimasukkan di Sekolah Rendah Pendidikan Khas Jalan Batu, Kuala Lumpur. Saya kena fikirkan pengangkutan untuk hantar dan ambil. Kos menggunakan perkhidmatan Grab atau teksi setiap hari pastinya membebankan. Nak naik LRT boleh tapi takut lambat. Lagipun kami berdua cacat penglihatan, jadi untuk naik LRT agak sukar. Apa nak buat, dugaan hidup saya begini," tuturnya.

Fendy yang cacat penglihatan berkata, dia agak tertekan memikirkan cara terbaik untuk menguruskan anaknya yang juga cacat penglihatan di sekolah khas di ibu kota. Fendy turut memaklumkan anaknya juga mempunyai masalah autisme ringan menyebabkan perkembangan otaknya terganggu.

"Jaga budak cacat penglihatan senang kerana tak banyak kerenah. Tak macam budak lain yang agresif lari sana sini. Cuma layan dia saja. Tak susah. Namun, kalau boleh saya nak cari pengasuh yang ada asas pendidikan kanak-kanak dan tahu nak kendali budak begini.

"Saya nak pengasuh datang ke rumah ajar anak saya uruskan diri. Umurnya tujuh tahun tapi otaknya sedikit lambat dan karakter macam tiga tahun. Dia masih pakai lampin pakai buang dan makan perlu disuap. Pengasuh ini mesti yang sukakan kanak-kanak," jelasnya yang tabah dengan dugaan takdir.

Dalam pada itu, Fendy memberitahu, dia terpaksa meninggalkan Caliph Buskers dalam program MeleTOP kerana tidak boleh bekerja malam: "Anak sekolah pagi, jadi saya kena bangun awal siapkan dia. Tak dinafikan saya terjejas dari segi kewangan kerana pemuzik biasanya banyak tawaran kerja malam," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO KOMEN 'LIFE PARTNER' AZAR AZMI: "MASIH SAMA... KAMI BERKAWAN BAIK, BELUM BABITKN PERASAAN"

"Jawapan saya masih lagi sama seperti sebelum ini. Kami berkawan baik, namun belum ada membabitkan sebarang perasaan antara kami. Mungkin apa yang dimaksudkan oleh Azar dengan panggilan 'life partner' atau teman hidup itu adalah untuk menggambarkan kami yang berkongsi minat sama," demikian kata pelakon Fizo Omar mengenai hubungannya dengan pelakon Azar Azmi.

Fizo diminta mengulas mengenai kapsyen Azar Azmi yang menggunakan panggilan 'life partner' menerusi gambar bersama Fizo Omar yang dimuatnaik baru-baru ini sehingga menimbulkan tanda tanya ramai warganet mengenai hubungan kedua-dua mereka.

Fizo menganggap panggilan itu sebagai teman yang berkongsi minat sama. Menurut Fizo, Azar meluahkan hasrat untuk mencuba melakukan aktiviti motosikal lasak bagi merasai sendiri pengalaman aktiviti terbabit: "Dia mahu cuba sertai aktiviti motosikal lasak sebab sudah lama teringin. Jadi, saya bawalah. Kami dapat lakukan aktiviti yang diminati, sekali gus dia pun mula suka," katanya.

Fizo bagaimanapun menghargai komen positif daripada warganet di ruangan komen foto itu: "Saya hargai semua komen positif daripada warganet. Saya harap, semua orang dapat mendoakan yang baik-baik. Apa pun, masih terlalu awal untuk kami menjalinkan hubungan lebih daripada kawan baik," katanya.

Klik untuk gambar besar

www.myartis.com / Sumber & foto: Harian Metro & Instagram Azar Azmi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USIA 42 - ABBY ABADI BERI BAYANGAN HAMIL LAGI

"Alhamdulillah terima kasih doktor-doktor muda yang cantik menawan ni layan pesakit dengan sangat baik sekali. Sangat suka dapat kenal dengan doktor-doktor yang baik budi ni. Dah la baik, cantik comel berbudi bahasa pula tu.

"Suami saya bawa saya pergi scan tadi. Alhamdulillah syukur. Nantilah saya cerita ya. Segan nak cerita sekarang awal lagi. Untuk doktor-doktor dan adik-adik di Klinik Anda, jagan serik jumpa saya setiap bulan mulai bulan ni ye," tulis Abby melalui laman sosialnya.

Untuk makluman, Abby berkahwin dengan Faizal Zakaria, 45, pada 14 Ogos 2015.

Abby yang pernah mendirikan rumah tangga dengan pelakon Norman Hakim pada 8 Januari 2002 dan bercerai pada 18 Disember 2008 telah dikurniakan tiga orang anak iaitu Mohamed Danish Hakim, 16, Marissa Dania Hakim, 14, dan Maria Danisha Hakim, 11.

Selain itu, Abby dan suaminya kini mempunyai dua anak angkat bernama Muhammad Daiyan Fayyad dan Maisara Dayana Fathia.

Jika benar hamil... tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - BILA FARA FAUZANA BAHAYAKAN DIRI DI AUSTRALIA

"I've watch this place kat discovery channel... tiba-tiba air deras dan incident happened! Be careful sister wherever u are," pesan seorang peminat Fara Fauzara (Fafau) di laman IGnya.

"Ku sangkakan manja sekali yang datang... ambik kau! hahahahhaa," seloroh Fafau pula sejurus dia dipukul ombak ganas di tasik tersebut tanpa diduga.

Begitulah ragam Fafau yang sanggup bahayakan dirinya demi tugas. Dia melakukan sesi photoshoot tersebut di sekitar Australia seperti di Perth, Cape Leeuwin Lighthouse dan beberapa tempat lain.

Apa yang menarik, Fafau juga sempat melakukan skydiving di sana.

Jom tengok!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKECAM GARA-GARA LUKISAN BABI DI KOPI - ELFIRA LOY DIDAKWA TAK SENSITIF

Masihkah anda ingat dengan iklan haiwan Wombat yang didakwa sebagai babi memakai baju Melayu pada musim perayaan lalu? Jika ketika itu kemungkinan berlakunya salah faham, namun isu babi kembali hangat apabila Elfira Loy pula memuat naik gambar kopi yang dilukis muka babi dibuihnya.

Akibatnya, Elfira telah menerima pelbagai kritikan daripada pengguna laman sosial yang mengatakan dia tidak sensitif. Tambahan pula, gambar seni kopi tersebut telah dikongsi dikafe miliknya sendiri.

Klik gambar untuk size besar

Apa yang lebih menarik, ia turut menjadi usikan dan sindiran pelawak Harith Iskander.

Bagaimanapun, menurut Elfira di Instagramnya, perkara tersebut hanyalah atas dasar seni dan ada beberapa peminat yang menyokong pandangannya itu meskipun ada segelintir yang menyifatkan lukisan babi di hidangan kopi adalah tidak sopan.

Selanjutnya, ia telah menimbulkan perbalahan diruangan komen apabila Elfira mempertahankan isu tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NORISH KARMAN NAFI HAMIL LUAR NIKAH

"Siapa yang akan mengambil pelakon yang berbadan dua?" Demikian soalan Norish Karman apabila diajukan dakwaan hamil luar nikah oleh media.

Kontroversi tersebut timbul apabila Norish dikatakan lama menghilangkan diri daripada dunia seni. Lantaran itu, ada yang mendakwanya mahu menyorokkan kehamilan tersebut kerana malu dengan cemuhan masyarakat.

Bagi menjawab persoalan tersebut, pelakon yang pernah popular dengan drama Spa Q itu berkata, dia enggan mengambil tahu berita sensasi yang digembar-gemburkan kerana dia lebih menyibukkan dirinya dengan tugas dan anak-anak.

Antara tugas-tugas tersebut ialah menjadi juri Pilih Kasih musim ketiga di Pulau Pinang dan membuat perbincangan dengan komposer bagi menyiapkan album pertamanya.

“Saya tidak mengambil tahu tentang gosip-gosip di akhbar mengenai hal itu kerana sangat sibuk dengan kerjaya dan anak-anak.

“Tetapi saya ada mendengar cerita-cerita kelakar ni. Pada saya, banyak perkara lain yang saya boleh fikirkan. Biarlah mereka (media) nak cakap apa, saya tidak kisah.

“Yang penting, siapa nak jumpa saya, boleh… tapi kita borak pasal kerja sahaja,” katanya dipetik sebagai berkata.

Malah ketidakhadirannya di Festival Monodrama di Istana Budaya, Kuala Lumpur rabu lalu hingga menghampakan segelintir media turut bersebab. Katanya ketika itu dia amat sibuk dengan penggambaran drama rantaian Anakku Sazali di bawah arahan Bade Azmi.

“Suka hati mereka nak cakap apa (larikan diri).

“Kenapa semua orang nak kejar saya. Saya bukan popular dan cantik. Ramai lagi yang boleh dikejar.

"Apabila orang menonton saya di Festival Monodrama itu nanti, mereka dapat menilai sendiri sama ada khabar angin itu benar atau tidak. Secara logiknya, tiada siapa yang akan mengambil pelakon yang berbadan dua untuk berlakon di atas pentas," ujarnya.


MV 'PELUANG KEDUA' RAIH 24 JUTA, 66 RIBU KOMEN - NABILA LUAH RASA TERKEJUT

Meskipun ada segelintir netizen yang kurang senang dengan nyanyian live penyanyi dan pelakon Nabila Razali, namun video muzik lagu 'Peluang Kedua' kini sudah meraih 24 juta tontonan selepas 3 bulan dilancarkan di laman YouTube.

Terbaru, perkongsian Nabila di Instagram miliknya menjadi perhatian ramai apabila penyanyi itu meluahkan rasa terkejut apabila muzik video lagunya itu menerima lebih 66,000 komen daripada netizen.

"66,895 COMMENTS!!! 😱😱😱 Komen awak yg ke brapa?" tulsi pelakon drama 'Biar Mereka Cemburu' itu.

Klik untuk gambar besar

Perkongsian Nabila itu mendapat pelbagai reaksi daripada netizen yang tidak melepaskan peluang untuk mengucapkan tahniah serta memberikan komen positif dan memberi kata-kata semangat kepadanya agar meneruskan kerjayanya sebagai penyanyi.

Dalam pada itu, ada yang suka melihat gandingannya dengan MK menerusi lagu tersebut dan berharap mereka akan bekerjasama lagi untuk lagu akan datang.

www.myartis.com / Sumber & foto: Harian Metro & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS ALIFF SYUKRI - VIDA  PULA KENA KECAM 'MUAH MUAH RAYA' ADA UNSUR 'DRAG QUEEN'

Semua sedia mengenai isu usahawan kosmetik Datuk Aliff Syukri dimana dia telah mencetuskan kontroversi apabila muncul dengan muzik video raya berjudul 'Kelepok Raya' yang menampilkan lelaki lembut. MV itu juga mencetuskan kontroversi sehingga Aliff dipanggil oleh Suruhanjaya Komunikasi dan Multimedia (SKMM) berhubung perkara itu.

Terkini, jutawan kosmetik Datuk Seri Vida pula menimbulkan rasa kurang senang netizen yang mengecam lagu raya terbaharunya yang berjudul 'Muah Muah Raya' dimana ia didakwa tidak menghormati hari raya kerana menampilkan beberapa orang 'drag queen' sebagai penari.

Netizen juga mempersoalkan pemilihan konsep 'drag queen' dan juga pengertian raya sebenar bagi Vida. Malah netizen juga turut meluahkan kekecewaan kerana dengan adanya muzik video sebegini telah mencermarkan dan membawa tanggapan yang salah tentang maksud hari raya atau hari kemenangan umat Islam selepas sebulan berpuasa.

Tidak cukup dengan itu, netizen juga mendakwa sikap Vida sangat tidak matang dan tidak bersesuaian dengan umurnya yang sudah lanjut. Bukan itu sahaja, malah ada juga netizen yang  tertanya-tanya adakah Vida juga akan dipanggil SKMM?

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT SOLEKAN - MATA SARAH SUHAIRI KENA JANGKITAN KUMAN, NANAH DALAM KELOMPAK

Penyanyi Sarah Suhairi, 20, baru-baru ini ada memuat naik satu video boomerang menerusi laman Instagram miliknya dimana ia memaparkan sebelah matanya dalam keadaan berbalut.

Melihat pada bahagian komen, ramai diantara pengikutnya risau dan bertanya kepada Sarah berhubung matanya itu. Malah, ada juga yang mendoakan kesembuhan penyanyi lagu 'Nyawa dan Raga' ini.

Sarah ketika dihubungi, memberitahu dia berhadapan dugaan tahun baharu apabila mengalami jangkitan kuman pada mata sebelah kanannya, semalam. Sarah berkata, jangkitan kuman di mata itu dialaminya mungkin berpunca daripada solekan.

"Ketika pemeriksaan doktor, didapati ada benjolan dalam kelopak mata kanan disebabkan kelenjar berminyak tersumbat. Malah, nanah yang ada di dalam kelopak mata itu perlu dibuang.

"Insya Allah, dalam tempoh satu ke dua minggu, doktor kata akan baik. Sekarang, saya perlu berehat seketika dan terima kasih kepada semua orang yang mendoakan saya," katanya.

Klik untuk gambar besar

Terdahulu, menerusi perkongsian di Instagram yang dibuat Sarah mengenai kesakitan dialami itu, kebanyakan warganet mendoakan juara Big Stage musim pertama berkenaan segera sembuh.

Sarah juga banyak mendapat kata-kata semangat daripada peminatnya yang bersimpati. Kebanyakan menyifatkan Sarah tabah dan cekal menghadapi dugaan itu meski di awal tahun baharu 2021.

Bagi perkembangan karier nyanyiannya, Sarah baharu muncul dengan lagu duet berjudul Entah Apa berganding dengan vokalis Drama Band, Aepul Roza sekitar dua bulan lalu. Lagu itu juga menjadi OST drama 'Ryan Aralyn' di TV3.

Tidak hanya itu, Sarah juga sudah mula mengembangkan bakat seninya dalam bidang pengacaraan sebagai hos program hiburan M Pop di TV3 sejak Oktober lalu. Selain, Sarah juga berjinak-jinak dalam berlakon.

www.myartis.com / Sumber & foto: Harian Metro & Instagram Sarah Suhairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT MAHU MIN YASMIN BUAT PERSEMBAHAN DI FILIPINA, SANGGUP HANTAR JET PERIBADI

Penyanyi Min Yasmin yang mencipta nama di negara jiran, Filipina dan merakamkan album bahasa Tagalog berjudul 'Pangarap' di sana, memberitahu banyak undangan nyanyian di sana yang terpaksa ditolak berikutan faktor pandemik C0V1D.

Bagaimanapun, menurut Min atau nama sebenarnya Nurul Yasmin Abdul Aziz , 33, masih ada pihak di Filipina yang tetap mahukan dia membuat sehingga menawarkan untuk menghantar jet peribadi ke Sabah bagi menjemput penyanyi itu.

"Sudah ada beberapa tawaran yang saya terima di Manila, Filipina namun terpaksa tolak kerana negara itu belum menerima pelancong luar ketika ini.

"Sehingga ada yang sanggup hantar jet peribadi menjemput saya di sini. Kalau boleh saya tidak mahu langgar prosedur operasi standard (SOP). Tunggulah pandemik ini betul-betul reda nanti," katanya.

Klik untuk gambar besar

Sementara itu, Min memilih untuk menetap di Kota Kinabalu, Sabah sejak Perintah Kawalan Pergerakan (PKP) dilaksanakan tahun lalu dan mengakui semakin selesa menetap di negeri bawah bayu itu.

Apalagi sekarang ini dia dan suami, Julfekar yang juga merupakan seorang komposer terkenal, kini mengusahakan perniagaan menjual makanan di sana.

"Kami buat keputusan untuk tinggal di Kota Kinabalu sebab ia berada di tengah antara Filipina dan Kuala Lumpur. Lebih senang berulang-alik jika ada urusan.

"Kami memulakan perniagaan di sini dan rasa sayang untuk tinggalkan KK. Buat masa sekarang lebih selesa di sini dan meneruskan kerjaya seperti biasa," tuturnya yang dipetik sebagai berkata kepada mStar.

Dalam perkembangan lain, Min bakal melancarkan album baharu berjudul 'Min Yasmin: World On A String' yang mengandungi 18 buah lagu dan dicipta sepenuhnya oleh Julfekar.

"Sudah tiga tahun proses membuat album ini berjalan. Baru sekarang ia berjaya disiapkan. Meskipun sekarang ini zaman digital, bagi saya album ini adalah kenangan dan bukti saya sebagai seorang penyanyi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK SERI VIDA BERSYUKUR DAPAT HAK PENJAGAAN ANAK, TIADA NIAT PUTUSKAN HUBUNGAN

"Alhamdulillah, hak penjagaan hadanah dapat pada saya dan kes ini tidak dipanjang-panjangkan atas budi bicara hakim. Hakim sendiri yang bertanyakan kepada Cik B dan Kacak dan memang saya tidak pernah menghalang untuk mereka berhubung dengan bapa mereka.

"Saya sangat lega kerana keputusan ini tidak mengganggu emosi anak-anak. Saya harap lepas ini jangan pula ada yang cakap Cik B dan Kacak derhaka pula (sebab tidak mahu jumpa bapa).

"Yang bercakap memang sedap, tapi yang menghadapinya kami," demikianlah kata usahawan kosmetik, Datuk Seri Hasmiza Othman atau lebih dikenali sebagai Datuk Seri Vida (DSV) yang meluahkan rasa syukur apabila hak penjagaan terhadap kedua-dua anaknya berpihak kepadanya.

Menurut Vida, dia juga lega kes tersebut tidak berpanjangan dan menganggu emosi anak-anaknya iaitu Nur Edlynn Zamilleen, 16, atau lebih dikenali sebagai Cik B dan Eric Zaquan (Kacak), 14.

Klik untuk gambar besar

Terdahulu pada pagi Isnin, Mahkamah Syariah Kota Bharu, Kelantan membuat keputusan mengenai tuntutan hak penjagaan anak ahli perniagaan itu yang difailkan oleh bekas suami, Mohd Amin Yasin pada November lalu.

Menerusi keputusan tersebut, Hakim Mahkamah Tinggi Syarie, Abu Bakar Abdullah Kutty memerintahkan bekas suaminya untuk tidak mengganggu kedua-dua remaja itu sekiranya mereka belum bersedia untuk berhubung dengan bapa mereka.

Vida turut menambah, dia tidak berniat untuk memutuskan hubungan di antara bapa dan anak, namun disebabkan konflik yang pernah melanda keluarga menyebabkan dia terpaksa melindungi anak-anaknya.

"Cik B dan Kacak boleh hubungi ayah mereka, bukan sebaliknya. Saya tak nak putuskan silaturrahim tapi anak-anak sendiri yang belum bersedia untuk berjumpa dengan ayah mereka atas sebab-sebab tertentu," ujarnya.

Sementara itu, Cik B berkata, dia dan Kacak akan menghubungi bapa sekiranya mereka sudah bersedia: "Saya rasa lega kes ini sudah berakhir dan kalau saya dah bersedia, saya sendiri akan call ayah," katanya.

Pada 3 November lalu, Mohd Amin yang juga seorang peniaga diwakili peguam Mohd Zaki Zainal Abidin dan Nik Mohamad Amin Nik Abdullah memfailkan tuntutan hadanah iaitu hak lawatan, bermesra dan bermalam bersama anak-anak.

Mohd Amin sebelum ini menyatakan kali terakhir dia bertemu dengan anak-anaknya pada Mei 2018. Untuk makluman, Vida dan Mohd Amin berkahwin pada tahun 2000 dan bercerai pada 2008.

Mereka dikurniakan empat cahaya mata, namun anak pertama dan kedua mereka meninggal dunia dalam kejadian kebakaran rumah di Ipoh, Perak pada 3 Ogos 2013.

www.myartis.com / Sumber & foto: mStar & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'SONGLAP' WANG - ANDI BERNADEE MAKLUM 'SUSPEK' JUGA PENGURUS ARTIS

Susulan ramai berteka-teki serta meminta untuk mendedahkan saja siapa individu yang melakukan pecah amanah dan songlap wang sebanyak RM70,000 bagi mengelak salah faham, penyanyi Andi Bernadee, 29, tampil memaklumkan 'suspek' ialah seorang pengurus artis.

Penyanyi lagu 'Kais Pagi Kais Petang' itu bagaimanapun enggan berbuat demikian kerana ia masih dalam proses siasatan: "Maaf saya tak boleh lagi dedahkan nama apatah lagi muka suspek selagi kes dalam siasatan. Sebaik kes ini dibawa ke mahkamah, kita semua akan tahu siapa dia.

"Percakapan dan penulisan saya juga perlu berhati-hati suoaya saya tidak disaman kembali. Alhamdulillah, hampir semua kenalan dalam industri hiburan sudah tahu perkara ini dan kenal siapa orang itu. Maklumlah, suspek juga pengurus kepada seorang lagi artis," katanya.

Klik untuk gambar besar

Dalam pada itu, Andi turut meminta mana-mana pihak supaya tidak memetik nama sesiapa bagi tidak mengeruhkan keadaan: "Diam. Jangan sebut-sebut kat media sosial. Nanti awak pula kena saman, saya tak tahu," katanya.

Kelmarin, Andi tampil membuat laporan polis di Ibu Pejabat Polis Daerah Dang Wangi, di sini, berhubung seorang individu didakwa melakukan pecah amanah dan 'songlap' wang miliknya sebanyak RM70,000.

Lebih menyedihkan, individu yang paling dipercayainya itu turut memburukkan namanya dalam kalangan penggiat industri hiburan. Laporan itu juga dibuat untuk memberi amaran kepada rakan dalam bidang lain supaya tidak menjadi mangsa individu itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - MUNIFF ISA & MAS MUHARNI NIKAH AHAD INI DI KEDAH

Masing-masing adalah pelakon berbakat dan jodoh mereka dipertemukan melalui set penggambaran 'Embun Mutiara' yang pernah disiarkan oleh TV3. Mereka bertunang pada 15 Oktober lalu setelah lima tahun bercinta.

Ahad ini adalah tarikh pernikahan mereka iaitu Muniff Isa dan Mas Muharni. Kad kahwin juga telah diserahkan pada media di mana majlis perkahwinan akan berlangsung di Batik Homestay, Sungai Petani, Kedah.

Untuk info, Mas Muharni telah diketengahkan oleh Profesor Dr Hatta Azad Khan menerusi filem Wayang pada 2008.

Klik gambar untuk size besar

"Konsep kahwin saya biasa-biasa saja. Pendek kata ringkas dan sederhana. Janji lepas yang wajib. Kami sepakat mengadakan di situ kerana memudahkan sanak saudara saya datang dan menginap di situ.

"Persiapan kahwin pun boleh dikatakan hampir siap dan hanya menunggu hari majlis saja. Kebanyakan persiapan saya buat sendiri termasuklah cenderahati untuk tetamu selain mencari baju untuk digayakan di hari bersejarah nanti.

"Cuma tanpa disangka ketika saya dan bakal suami menghadiri karnival perkahwinan di Sungai Petani ada pula pihak yang bermurah hati nak menaja pelamin. Pelamin saya akan ditaja Armie Bridal Couture yang beroperasi di Jitra," ujar Mas dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


'KELENTIT RINDU' DISERBU DBKL - AHYA ROSLI TUKAR NAMA

Selepas mendapat aduan daripada beberapa pihak yang kurang senang dengan nama 'Kelentit Rindu' yang digunakannya, kedai shisha milik pelakon dan model Ahya Rosli, 29, itu telah diserbu pihak penguatkuasa Dewan Bandaraya Kuala Lumpur (DBKL).

Dek kerana itu, ibunya iaitu pelakon veteran Normah Damanhuri meminta untuk Ahya menukar nama baharu kedai berkenaan supaya tidak menimbulkan rasa kurang senang masyarakat.

"Saya sudah tukar nama kepada 'Alyahyashisa' kerana mama suruh tukar, dia prihatin dengan masyarakat yang kurang senang dengan nama tersebut selepas ia menjadi kontroversi.

"Selepas berita itu keluar ada pihak yang melaporkan kedai saya itu kepada DBKL, mereka datang ke kedai untuk menyiasat namun tidak menjumpai apa-apa kerana saya tidak menggunakan papan tanda untuk nama itu.

"Saya tidak faham kenapa orang dengki dengan saya sedangkan saya tidak pun menganggu hidup mereka," ujar Ahya dipetik sebagai berkata.

Ditanya mengenai perkembangan kedai shiha miliknya yang menjadi kontroversi selepas menggunakan nama merujuk kepada sejenis bunga namun ditafsirkan sebagai lucah, kata Ahya, kedai yang kini bertapak di Setapak itu masih meneruskan operasi seperti biasa.

"Kedai saya masih buka, lagipun ketika serbuan DBKL itu saya tiada masalah dan mempunyai lesen perniagaan yang sah," jelasnya.

Dalam pada itu, Ahya berkata yang dia juga berhenti daripada memasuki pertandingan seni mempertahankan diri Muay Thai. Katanya, Ia juga salah satu perkara yang tidak dibenarkan oleh ibunya.

"Saya memang yang ikut cakap mama, sekarang mama tidak benarkan saya masuk pertandingan Muay Thai, jadi saya terpaksalah berhenti. Dia tidak suka saya berlawan dan mengalami kecedraan," katanya.

Sumber: mStar
Foto: Ahya IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DA'I FARHAN AKUI CERAIKAN ISTERI PERTAMA TAPI NAFI LAKUKAN KEKERASAN

Isu berkahwin dua dengan seorang janda anak lapan yang dikenali sebagai Dr Aireen di Makkah belum lagi reda kehangatannya, namun kini timbul pula dakwaan pendakwah bebas Da'i Farhan sudah menceraikan isteri pertamanya, Fatin Nurul Ain Mat Aris. Rakaman suara lafaz cerai yang dipercayai milik Farhan atau nama penuhnya Nik Ahmad Farhan Nik Mohamad, 29, turut tersebar di media sosial.

Pada malam Selasa, tular kenyataan seorang individu di Facebook yang menuduh Farhan menceraikan isteri pertamanya yang kini sedang hamil sarat hamil anak kedua. Individu yang dikenali sebagai Asiah itu membuat tuduhan bekas juara juara program Dai musim kedua tersebut telah mengurung dan memukul wanita berkenaan.

Enggan terus menjadi tanda tanya dan pelbagai spekulasi timbul, Da'i Farhan telah tampil mengesahkan bahawa dia sudah menceraikan isteri pertamanya itu dengan talak satu menerusi rakaman suara pada aplikasi WhatSapp pada tengah hari Selasa: "Yang cerai itu betul... ustaz ceraikan dia (Fatin) dengan talak satu tengah hari tadi (Selasa)".

Bagaimanapun, Da'i Farhan menafikan dia telah melakukan kekerasan terhadap wanita itu seperti dituduh seorang individu di laman sosial. Da'i Farhan berkata, dia juga tidak berada di luar negara seperti didakwa wanita terbabit: "Ini fitnah kepada ustaz sebenarnya, Fatin sekarang bersama keluarganya. Yang cerai itu betul yang (tuduhan) lain fitnah".

Klik untuk gambar besar

Selain itu, Da'i Farhan enggan mengulas lanjut berkaitan punca dia menceraikan isteri pertamanya itu. Dalam pada itu, menerusi sumber terdekat, Fatin kini berada di Mahkamah Rendah Syariah Besut, Terengganu bagi mengurukan perceraian berkenaan.

Minggu lalu, dunia hiburan dikejutkan dengan pendedahan Da'i Farhan yang menikahi seorang janda anak lapan, Aireen. Tindakan itu menerima kecaman netizen apabila seorang rakan baik isteri pertamanya mendedahkan perkahwinan itu berlaku secara rahsia tanpa pengetahuan isteri pertama yang sedang sarat mengandung.

Bagaimanapun, menerusi laporan eksklusif pada Jumaat lalu, Da'i Farhan berkata, tuduhan dia berkahwin secara bersembunyi itu tidak betul sebaliknya dia sudah memaklumkan hasrat tersebut kepada isteri pertama dan keluarganya. Da'i Farhan juga berkata, selama ini sudah 18 wanita mengajaknya untuk berkahwin namun wanita ke-19 berjaya membuatkan hatinya terbuka menerima hasrat itu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERLU MASA - ALMY NADIA SELESA DIPANGGIL TANPA GELARAN DATIN

Akui masih terkejut dengan pengiktirafan diterima suaminya Fizz Fairuz iaitu Darjah Indera Mahkota Pahang (DIMP) yang membawa gelaran Datuk, Almy Nadia memberitahu yang dia dan suami hanya mengetahui perkara tersebut dua hari sebelum majlis istiadat berlangsung.

"Saya masih terkejut sebenarnya dan seperti tidak percaya kerana perkara ini juga kami baharu sahaja dapat tahu pada Rabu lalu.

"Saya sendiri simpan rahsia itu dan kalau boleh tidak mahu kecoh-kecoh, tidak sangka pula ada laporan berita berkenaan pengiktirafan itu," ujarnya.

Dalam pada itu, ditanya tentang gelaran Datin, Almy berkata yang dia lebih selesa dipanggil tanpa gelaran tersebut. Katanya, bukan niat menolak, sebaliknya, memerlukan masa untuk memikul gelaran itu.

Klik untuk gambar besar

"Saya hormati pangkat yang diberi ini tapi buat masa ini panggil saya Almy sahaja, tak perlu panggil Datin," tuturnya.

Pada Sabtu lalu, Fizz telah menerima Darjah Indera Mahkota Pahang (DIMP) sempena Istiadat Memuliakan Ulang Tahun Hari Keputeraan Sultan Pahang di Istana Abu Bakar, Pekan, Pahang pada Sabtu.

Pelakon drama 'Kekasih Paksa Rela' ini antara 197 penerima darjah kebesaran dan pingat tersebut.

Sementara itu, Almy berkata, dia bersyukur penat lelah suaminya selama tiga tahun mempromosikan pelancongan negeri itu akhirnya dihargai.

Katanya, dia antara individu paling rapat yang mengetahu susah payang Fizz dalam mengusahakan syarikat mereka Rain Maker Creation Sdn Bhd.

"Alhamulillah, ini rezeki Allah yang kita tidak sangka dan sebagai orang kanan dan pembantu dia saya menyaksikan sendiri usaha dan penat lelah dia membahagikan masa.

"Jika dia sibuk dengan lakonan saya dan beberapa pekerja yang akan turun padang menguruskan majlis-majlis yang syarikat kami anjurkan," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALIFF SYUKRI: "MOOD HOLIDAY HARI NI WALAUPUN TERUK DIKECAM NETIZEN TIADA HATI PERUT"

Menerusi satu entri yang dimuatnaik di laman Instagram, usahawan kosmetik, Datuk Seri Aliff Syukri telah berkongsi fotonya yang sedang menikmati keindahan alami di resort yang diusahakan sejak beberapa tahun lalu, Sugeh Resort. Malah penyanyi 'Cuba Bahagia' ini turut memberi reaksi terhadap kecaman netizen selain berkongsi mengenai promosi yang ada di lokasi cuti-cuti miliknya itu.

"Mood holidy hari ni walapun teruk di kecam naitizen yg tiada hati perut.Selamat pagi korang semua, lawa tak tmpat ni? Harini abang menenangkan fikirkan di @sugeh.resort. Korang rasa cantik tak perrmandangan ini. Tenang tau. Seronok apabila melihat permandangan yang indah macam ni," tulisnya.

Aliff pada masa sama turut berkongsi mengenai Perintah Kawalan Pergerakan yang kini memasuki minggu ketiga perlaksaan: "Abang tidak boleh membayangkan kalau abang duduk di rumah tinggi mcm flat atau Arpatmen maklumlah tidak boleh pergi ke mana mana. , gym .. swing pool ke, serba serbi tutup. Serba serbi tutup. Mesti rasa bosan kan.

"Bilalah nak habis PKP ni. Nak bebas macam dulu. Terbang macam burung. Kalau korang nak bercuti dekat sini korang boleh followed Instagram @sugeh.resort Sebab kami sedang buat promosi potongan 50% harga serendah rm150 semalam, sampai mana musim bukan romandhan utk kemasukan lps raya atau covitt," kongsi bapa kepada lima cahaya mata ini.

Klik untuk gambar besar

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANDUNGAN 2 BULAN SAH GUGUR - SITI NURHALIZA PASRAH

"Ternyata , Allah SWT pinjamkan Anugerah ini utk seketika.. Ct Redha dan jauh di sudut hati amat bersyukur kerana Allah SWT beri Ct jawapan diatas doa Ct," begitulah berita sedih yang dikongsikan oleh Datuk Siti Nurhaliza mengenai kandungannya.

Ini kerana, tanpa berselindung... penyanyi itu mengesahkan kandungannya yang berusia dua bulan gugur. Ia dikongsi oleh Siti menerusi laman Instagramnya hari ini.

"Bukan niat Siti mahu menafikan berita kehamilan itu kerana ia adalah anugerah terindah yang sekian lama Siti nantikan. Pun begitu, untuk mengiyakannya juga takut kerana kandungan ini masih terlalu awal untuk dihebahkan dan Siti mahu menunggu masa yang sesuai.

"Bagaimanapun, Allah SWT sempat meminjamkan anugerah ini untuk sementara saja. Sempat dua bulan Siti kandungkan dan mengalami keguguran," tambah Siti.

"Insya-Allah, semoga ia permulaan untuk anugerah yang seterusnya," ujarnya lagi yang kini dalam proses berpantang dan akan kembali menjalankan tugas seperti biasa selepas itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TIDAK WARAS KETIKA KEJADIAN, LAYAK DIBICARA - KELUARGA POSITIF YASIN SULAIMAN AKAN BEBAS TUDUHAN DADAH

Penyanyi dan komposer, Yasin Sulaiman berada dalam keadaan tidak waras ketika kejadian berdasarkan laporan psikiatri, namun layak dibicarakan atas tiga pertuduhan berkaitan dadah sebelum ini.

Dihadapan Hakim Nik Nasimah Nik Mohamad pada petang Khamis, di Mahkamah Sesyen Petaling Jaya, Timbalan Pendakwa Raya Ahmad Zuhaini Mahamad Amin juga memberitahu, laporan daripada Hospital Bahagia Tanjung Rambutan, Perak itu turut mendapati Yasin mengalami Bipolar disorder, (keceleruan efektif), Hypertiroidisme (gangguan mental) serta dilaporkan tidak waras semasa kejadian berlaku.

"Walau bagaimanapun keadaan mental (Yasin) bertambah baik dan layak dihadapkan ke mahkamah untuk dibicarakan serta mampu membela diri," jelasnya.

Sehubungan itu, pihak pendakwaan memohon mahkamah memberikan satu tarikh sebutan sebelum perbicaraan diteruskan.

Klik untuk gambar besar

Peguam mewakili Yasin iaitu Arif Azami Hussin kemudian memohon mahkamah menetapkan terus tarikh perbicaraan singkat. Kemudiannya, Hakim Nik Nasimah menetapkan 9 Ogos ini bagi sebutan semula kes manakala 28 dan 29 Ogos ini bagi perbicaraan seterusnya.

Sementara itu, abang kepada Yasin iaitu Zain Sulaiman, 51, menjelaskan, adiknya itu menunjukkan peningkatan positif sejak menjalani pemeriksaan kesihatan mental di Hospital Bahagia Tanjung Rambutan, Perak, dua bulan lalu.

Kata Zain, berat badan Yasin juga bertambah selepas dirujuk ke hospital berkenaan, selain ubat yang dimakan sebelum ini ditukar memandangkan ia mempunyai masalah dan kesan sampingan.

"Alhamdulillah apabila dirujuk ke hospital itu, ubah diubah kerana sebelum ini ada masalah dan kesan sampingan... penambahan ubat-ubatan lain serta rawatan lain berhasil meningkat tahap kesihatan dan berat badannya.

"Perkara itu amat penting buat kami sekeluarga, nak tengok dia kembali sihat," tutur abang Yasin kepada pemberita, dimana dia turut berkata, mereka sekeluarga berharap agar Yasin dibebaskan daripada tiga pertuduhan tersebut dan akan tetap berada dibelakang adik kesayangan sehingga kes selesai.

"Yasin selalu pesan untuk teruskan berdoa untuk dia... Sebagai abang saya yakin 200 peratus menantikan khabar baik mengenai kes ini dan kami sekeluarga sentiasa berada dibelakangnya sehingga akhir," katanya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AARON AZIZ KINI JADIKAN HONG KONG ‘RUMAH KEDUA’

Aaron Aziz  kini menjadikan Hong Kong sebagai rumah keduanya apabila mendapati bandar tersebut amat menarik dan mempunyai banyak kejutan setiap kali dia melawat negara itu.

“Hong Kong terasa seperti rumah kedua kepada saya. Ia seperti sebuah bandar yang bertenaga yang merangsang dan membawa kejutan setiap kali lawatan saya ke sana. Ia pasti ada sesuatu yang baru untuk melihat, belajar dan menimba pengalaman setiap kali saya melawat Hong Kong.

“Selain itu, pelbagai kemudahan untuk pelancong Islam turut disediakan oleh mereka. Pelancong akan sukar untuk membuat pilihan kerana terdapat pelbagai tawaran hebat serta kedai makanan halal yang enak-enak, " ujar Aaron.

Aaron berkata demikian ketika majlis pelancaran pameran ‘ Berkembangnya Harbour Hong Kong ‘ di Malaysia di One Utama, Damansara Utama, Petaling, semalam. Pameran tersebut yang akan diadakan dari 3 hingga 8 Jun itu adalah sebahagian daripada Minggu Hong Kong di Malaysia yang merangkumi juga aktiviti ‘Hong Kong - Kerjasama Serantau ASEAN’, forum perniagaan dan ‘Spotlight Hong Kong di Pulau Pinang’.

Antara tetamu kehormat  yang turut hadir di majlis perasmian itu ialah Carrie Lam (Ketua Setiausaha Pentadbiran , Hong Kong) dan Dato' Haji Azizan Noordin (Timbalan Ketua Pengarah , Tourism Malaysia).

Untuk info, Victoria Harbour adalah nadi  Hong Kong dan merupakan salah satu landskap bandar paling hebat di dunia. Keindahan laut dalam pelabuhan semula jadi di antara Pulau Hong Kong dan Kowloon Semenanjung telah merangsang pertumbuhan ekonominya kepada sebuah bandar kosmopolitan.

“Melalui pameran ini, kami berharap untuk menunjukkan wajah baru kami Victoria Harbour dan Hong Kong. Selain ekonomi , seni dan aneka budaya untuk rakan-rakan kami di Malaysia, kami yakin bahawa Minggu Hong Kong di Malaysia adalah permulaan untuk  peluang kerjasama yang memberi manfaat bersama kepada kedua-dua negara,” ujar Carrie.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


12 GAMBAR - KISAH HIDUP ROSYAM NOR AKHIRNYA TERBONGKAR

Berapa ramaikah antara kita yang terpaksa berkongsi berus gigi satu keluarga? Atau pernahkah ibu kita terpaksa mengambil upah membasuh pakaian jiran demi mencari sesuap nasi untuk anak-anaknya yang disayangi?

Ikhlasnya, cerita sedih ini bukan rekaan tetapi satu realiti dalam kehidupan aktor Rosyam Nor satu ketika dahulu. Bermula sebagai budak setinggan, dia kini menjadi seorang jutawan apabila berjaya dalam bidang lakonan serta menerbitkan pelbagai drama bermutu.

Malah Rosyam juga tidak percaya bangunan RTM yang satu ketika dahulu pernah dimasuki secara curi-curi untuk menonton Hiburan Minggu Ini, telah berjaya dimasukinya secara sah sebagai artis dan pengacara.

Demikianlah antara suka duka kehidupan insan seni bernama Rosyam Nor yang akhirnya bukan rahsia lagi. Ia kini telah dibukukan dan majlis pelancarannya telah disempurnakan oleh ibunya sendiri di Nexus, Bangsar, Kuala Lumpur, semalam.

Buku berjudul 'Impian Jutawan Budak Setinggan' itu kini boleh didapati di kedai buku MPH, EMAG dan Hasani seluruh negara dengan harga RM24.90 senaskah atau anda boleh membeli secara terus daripada Suhan Publication dengan menghubungi Onny Mustaffa ditalian 01110558120.

Untuk info, Suhan Publication juga akan berada di Pesta Buku Antarabangsa di MAEP, Serdang, Selangor pada 29 April hingga 9 Mei ini bagi mempromosikan produk mereka.

Selain membeli buku di situ, pembeli juga berpeluang mendapatkan hadiah lumayan bernilai RM1,500 termasuk pakej umrah, percutian ke Bandung dan sebuah skuter.

GAMBAR MAJLIS PELANCARAN
Klik gambar untuk size besar

MORE PHOTOS

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"PERGI BERGURU SAMPAI KHATAM... BELAJAR VOKAL 3 TAHUN BUKAN 3 BULAN" - HATTAN

"AJL adalah satu pentas yang besar dan negara tetangga kita iaitu Indonesia pun turut menontonnya. Boleh dikata, AJL secara langsung itu ibarat membawa Malaysia untuk ditonton oleh orang luar.

"AJL bukan pentas untuk main-main kerana maruah industri seni kita terletak pada tangan barisan finalis dipilih, meski kita sudah jauh ditinggalkan oleh negara jiran.

"Cuba fikir dan hadamkan betul-betul. Kalau tak bersedia, jangan cuba-cuba. Lihat saja Indonesian Idol dan The Voice, mereka melahirkan bakat yang berkualiti tinggi.

"Rakaman studio dan persembahan 'live' adalah dua perkara berbeza. Kita ada guru-guru vokal yang hebat seperti Datuk Syafinaz, Cikgu Siti Hajar dan Cikgu Shafi, pergilah belajar. Pergi berguru sampai khatam dan selepas itu, baru betul- betul melangkah. Belajar vokal kena sekurang-kurangnya tiga tahun dan bukan tiga bulan.

"Masalahnya sekarang semua orang boleh jadi penyanyi. Semua pihak sama ada penerbit program dan syarikat rakaman perlu cari mereka yang berbakat untuk diketengahkan dan bukan setakat nilai mereka dari pengaruh di media sosial," itulah kata-kata penyanyi Datuk Hattan.

Agak mengecewakan apabila masih ada peserta yang gagal menyanyi dengan baik sehingga menjadi tular pada kalangan peminat di media sosial, Hattan meminta penerbit Anugerah Juara Lagu (AJL) mengambil serius kredibiliti pertandingan berprestij terbabit yang kini berusia 35 tahun.

Penyanyi lagu popular 'Biso Bonar' ini turut menasihatkan mana-mana peserta pertandingan di pentas besar sebegini agar bersikap terbuka dan mengakui kelemahan yang ada. Hattan berkata dia juga malu apabila nyanyian penyanyi berkenaan dinilai oleh seorang YouTuber Indonesia.

Hattan turut mempertikaikan tindakan penyanyi generasi baru masa kini yang gemar memuat naik segala isu termasuk kelemahan mereka di YouTube semata-mata untuk menarik tontonan yang tinggi.

"Ibaratnya kalau nak pergi berperang, kena buat persediaan betul-betul. Kena ada ilmu dan keberanian. Kalau perasaan takut datang mengganggu, carilah jalan untuk atasi. Jumpalah orang lama, dapatkan tip. Ini tidak, jumpa orang lama tak bertegur. Inilah beza buat single dengan album. Buat album, kita kena praktis sampai khatam barulah boleh masuk studio rakaman," tuturnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'TIADA LELAKI, TIADA MASALAH' - VIDA GEMBIRAKAN HATI MENGINAP HOTEL RM50,000 SATU MALAM

Jutawan kosmetik, Datuk Seri Vida nampaknya sedang menggembirakan dirinya dengan bercuti di sebuah hotel terkemuka di ibu kota baru-baru ni, selepas putus cinta dengan bekas pembantu peribadinya, Ahmad Iqbal Zulkifli.

Menerusi satu perkongsian di aplikasi TikTok, Vida dilihat menginap di sebuah hotel berharga RM50,000 untuk satu malam. Malah, Vida turut sertakan kapsyen, 'tiada lelaki, tiada masalah'.

Dalam satu lagi video, Vida sempat membuat TikTok bersama staf di hotel sambil menari mengikut rentak lagu berserta kapsyen mengatakan daripada bersedih lebih baik layan TikTok.

Klik untuk gambar besar

Perkongsian Vida itu mendapat pelbagai reaksi netizen yang terkejut dengan harga hotel tersebut apatah lagi boleh membeli sebuah kereta. Bagaimanapun, ada yang berkata usahawan itu berhak untuk bahagiakan diri sendiri selepas bertahun-tahun bekerja mencari rezeki.

Tidak kurang juga ada yang mengatakan mereka juga turut gembira melihat ibu epada Cik B dan Kacak ini turut kini gembira selepas berdepan episod putus cinta.

Vida sebelum ini mempersoalkan kemampuan Iqbal untuk mencari pengganti lebih-lebih lagi wanita sepertinya seorang wanita yang rupawan dan genit-genit manja.

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELAK BERSALAMAN DENGAN WANITA - ADAM CORRIE DEDAH PERNAH DILABEL 'SOMBONG', 'USTAZ'

Pelakon Adam Corrie Lee Abdullah, 52, mendedahkan dirinya pernah dilabel sombong dek kerana tidak bersalam dengan wanita. Adam atau nama penuhnya Adam Corrie Lee Abdullah, 52, mendedahkan perubahannya itu mengambil masa untuk diterima orang sekeliling.

Adam berkata, dia tidak menafikan itu antara cabaran awal dihadapinya sewaktu baharu memeluk Islam, 14 tahun lalu. Namun, dia nekad demi berubah ke arah lebih baik.

"Saya teringat dulu ketika awal pengislaman, saya masih lagi berjabat tangan dengan wanita. Tapi selepas sudah berkahwin, bidadari saya (isteri) maklumkan bahawa orang Islam tak boleh bersentuhan dengan berlainan jantina, haram.

"Pada awalnya memang agak sukar untuk mengelak dari peminat dan rakan artis wanita yang hulurkan tangan untuk bersalam. Lama-lama saya rasa, perlu berani buat perubahan demi kebaikan.

Klik untuk gambar besar

"Jadi apabila rakan atau peminat wanita saya selalu hulur tangan untuk berjabat tangan, saya terpaksa kata 'minta maaf' sambil tangan letak di dada," katanya.

Menurutnya, perubahan itu diterima baik ramai namun tidak terkecuali turut mendapat pandangan sinis. Pelakon filem 'KL Gangster 1 dan 2' itu juga mengakui perubahan sebegitu cukup bermakna untuk dirinya meskipun mungkin kelihatan kecil atau remeh di mata sesetengah orang.

"Ada yang terima dengan baik, ada yang kata sombong, ada kata sudah jadi ustazkah? Dan macam-macam lagi. Makan masa juga untuk buat perubahan dan orang sekeliling terima perkara baik ini, selepas empat tahun.

"Saya faham, budaya bersalaman ini sudah diterapkan sejak dulu lagi sebagai tanda hormat. Tak kisahlah lelaki atau perempuan, perlu bersalam. Kalau tak bersalaman dikata kurang ajar, tiada adab.

"Tapi sebenarnya budaya bersalaman dengan bukan mahram ini tak sesuai dalam Islam. Jadi sekarang rata-rata mereka sudah faham, sebab saya tidak berjabat tangan dengan wanita bukan mahram," ujarnya.

Untuk makluman, Adam Corrie berkahwin dengan Fazema Mohd Fuad, 43, pada 2008 dan mempunyai seorang anak bernama Adam Fateh Lee. Pada 2017 lalu, dia pernah dipilih sebagai 'Tokoh Saudara Kita' peringkat Selangor sempena sambutan Maal Hijrah 1439.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AMYRA ROSLI DAPAT HADIAH KERETA DARI SUAMI TERCINTA

Menerusi laman Instagram, pelakon Amyra Rosli telah meluahkan rasa terharu dan terima kasih buat suaminya, Amar Baharin atas kejutan diberikan kepadanya iaitu menghadiahkan sebuah kereta.

Dalam muatnaik itu, Amyra berkongsi gambar bayinya yang sedang memegang kunci kereta yang dihadiahkan.

"Kehadapan Daddy... Anda adalah seorang insan yang paling baik yang pernah kami jumpa. Kami sangat bertuah mendapat seseorang seperti anda dalam hidup kami.

"Terima kasih atas hadiah ini dan untuk semua perkara istimewa yang anda lakukan. We love you @amarbaharin," tulis Amyra.

Klik untuk gambar besar

Amar memberi hadiah tersebut kepada isteri kesayangannya itu sebagai tanda terima kasih terhadap pengorbanan Amyra melahirkan anak sulung lelaki mereka.

Alahai... bertuahnya Amyra mendapat seorang suami seperti Amar yang bukan sahaja romantik tetapi penyayang!

Untuk makluman, Amyra selamat melahirkan cahaya mata pertamanya di Pusat Perubatan Prince Court pada Ahad lalu.

Bagaimanapun sehingga kini, pasangan yang bernikah pada 11 November 2016 itu masih belum mengumumkan nama anak mereka kepada peminat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DIA BERIKAN CINCIN INI SAJA-SAJA... KALAU ADA JODOH, INSYA-ALLAH" - KILAFAIRY

"Belum ada apa-apa lagi. Dia berikan cincin ini saja-saja. Dia tak hantar tanda lagi tapi perancangan itu ada. Bila tarikhnya tunggulah," jawab penyanyi dan pelakon Kilafairy yang menafikan dirinya sudah dilamar oleh kekasihnya Sa'aid Umar Aiman.

Kilafairy, 28, menerusi program Melodi hari ini berkata, cincin pemberian kekasihnya itu dipakai di jari manis bertujuan sekadar suka-suka. Kilafairy sebelum ini berkongsi mengenali teman lelakinya itu ketika di bangku sekolah sejak 13 tahun lalu.

"Tapi kami baru bercinta setahun lebih. Kalau ada jodoh, InsyaAllah," kata Kilafairy yang merupakan anak kepada penyanyi Rohana Jalil.

Menurut Kilafairy atau nama sebenarnya Syakila Nisa Jahangir, dia serius menjalin hubungan dengan jejaka itu.

"Sudah tentu kami ada bercakap soal kahwin. Tapi bila tarikhnya, saya serahkan kepada pihak lelaki. Sebagai perempuan saya rasa segan nak cakap.

"Sejujurnya memang kami ada cakap fasal perancangan yang akan datang. Tunggu sajalah kalau jadi semua orang pasti akan tahu. Nantikanlah. Saya tak tahu bila perancangannya. Tunggu pengumumannya nanti," jelasnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NONISWARA NAFI ISTERI KEDUA - TAMPIL JELASKAN STATUS SEBENAR BILA GELARAN 'DATIN SERI' DIPERTIKAI

"Saya tidak bermadu dan bukan gila gelaran. Dari suami yang dahulu pun saya sudah bergelar Datin. Apa hairan sangat? Saya Datin Seri sebab dalam sijil ada nama saya seorang sahaja. Masa ambil pingat pun saya yang bersama," kata pelakon Datin Seri Noniswara yang meluahkan rasa kecewa apabila ada individu menggunakan nama 'budak jongos' di Instagram mempertikaikan penggunaan gelaran Datin Seri untuk dirinya.

Menurut Noniswara, 53, gelaran tersebut sah digunakan kerana sepanjang tujuh tahun perkahwinan dia bukanlah isteri kedua seperti yang didakwa individu tersebut. Pelakon drama 'Melastik Ke Hatimu' itu berkongsi luahan hatinya itu menerusi Instagram pada Selasa.

Untuk makluman, Noniswara mendirikan rumah tangga dengan seorang ahli perniagaan, Datuk Seri Dr Sheikh sejak tujuh tahun lalu. Menjawab beberapa persoalan lain, Noniswara berkata suaminya itu sudah lama berpisah dengan bekas isteri dan hubungan mereka bermasalah sebelum dirinya mengenali lelaki tersebut.

Klik untuk gambar besar

"Daripada dahulu suami kata dia sudah berpisah. Sebelum saya wujud sudah 10 tahun tidak tidur bersama. Cuma anak-anak tidak boleh menerima hakikat. Kalau ada gambar bersama pun sebab majlis kahwin anak-anak dan ketika sambutan hari raya ketiga. Ambil gambar sebab nak jaga hati anak-anak dan suami serba-salah. Mereka mahu tunjukkan kononnya keluarga bahagia," jelasnya.

Dalam masa sama, Noniswara memberitahu sudah lama dia berdiam diri meskipun diganggu oleh individu tersebut: "Saya bukan meroyan tetapi terpaksa berterus-terang. Sudah lama kurang ajar dengan saya dan lama saya berdiam. Suami pun dah penat. Budak jongos itu adalah kebencian suami saya. Suami selalu mengadu tertekan dengan seorang ini. Tiada siapa boleh nasihat si jongos ini," tuturnya.

Noniswara bagaimanapun tidak memberitahu sama ada dia mengenali individu itu secara peribadi atau tidak. Noniswara sebelum ini pernah dua kali mendirikan rumah tangga dan hasil perkahwinan dengan suami pertama dia dikurniakan tiga orang cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REZEKI MLM 2021 - ALI PUTEH SELAMAT TIMANG ANAK KEEMPAT, LELAKI

"Alhamdulillah syukur pada Allah, isteri saya selamat melahirkan seorang baby boy pada pukul 2.40 petang. Semua proses kelahiran dipermudahkan dan isteri serta bayi berada dalam keadaan sihat.

"Perasaan saya menanti kelahiran kali ini sama sahaja macam kelahiran sebelum ini," ujar pelawak Ali daripada kumpulan Puteh yang berkongsi berita gembira dimana dia menyambut kelahiran anak keempat pada pagi Sabtu.

Selepas merangkul gelaran naib juara program Maharaja Lawak Mega (MLM) 2021, Ali atau nama sebenar Syed Ali Mubarak Syed Mohd Ridzuan, 32, memaklumkan isterinya, Melati Fitri selamat melahirkan anak keempat yang merupakan bayi lelaki secara normal di sebuah pusat perubatan di Kuala Lumpur.

Ditanya mengenai nama anak keempatnya itu, adik kepada Allahyarham Abam Bocey ini berkata dia dan isteri masih belum membuat keputusan mengenai nama yang sesuai untuk diberikan.

Klik untuk gambar besar

"Buat masa ni nama belum terfikir lagi, kami selesaikan dulu urusan di hospital sampai baby balik rumah dulu. Cukup masa dan bila dah jumpa nama barulah kita beritahu nama anak kami itu. Apa-apa pun saya nak berterima kasih kepada mereka yang sentiasa mendoakan kami," jelasnya.

Untuk makluman, Ali mendirikan rumah tangga dengan Melati Fitri Abdullah pada Mei 2016. Pasangan ini dikurniakan dua anak perempuan Sharifah Nur Aaira Qaireen, 4, dan Sharifah Nur Ainul Mardhiah yang meninggal dunia selepas tiga bulan dilahirkan akibat komplikasi jantung.

Pada 25 September tahun lalu, mereka dikurniakan cahaya mata ketiga iaitu anak lelaki, Syed Umar Iskandar yang kini berusia setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU PENAT, KECEWA... MOHON MAAF DIKATAKAN PLAY VICTIM.. TAK ADILNYA" - PU ABU

"Hampir setahun isu aku berkaitan rumah tangga ni berlalu, tapi dalam setahun isu demi isu timbul berkait dgn aku. Satu je word yg aku boleh cakap PENAT. Aku penat nak berhadapan dgn bnd2 viral yang negatif berkait dgn diri aku.

"Bila aku viral tahun lepas honestly aku kecewa dgn diri aku sebab aku dah calarkan maruah keluarga aku especially ayah aku yg aku boleh consider orang yang dikenali di kawasan aku tinggal. Kalau aku ni jenis sebatang kera takpe juga. Tapi kecewa sebab masih ada family so anything happen mereka akan terpalit.

"Aku sajalah nak sebut supaya korang semua faham, aku bukan seorang ustaz. Aku tak layak diangkat sebagai role model untuk masyarakat. Title PU tu pun kebetulan, aku masuk satu pertandingan anjuran Astro then aku dapat tu pun terkeluar waktu semifinal.

"Kalau korang masuk pun ada rezeki korang boleh dapat title tu. Aku akui tindakan aku telah memberi tanggapan negatif pada kawan2 aku yang lain sebab tu aku x suka dan tak nak dipanggil 'ustaz abu' atau 'PU Abu'.

Klik untuk gambar besar

"Lepas aku viral, bila attend mana2 program orang tanya aku ni pu abu ke? Aku jawab tak pelanduk dua serupa. Sebab apa? Sebab aku sndri pun malu dgn diri sndri. Aku share dekat org ilmu aku yang sikit ni dengan harapan bnd tu boleh bantu kat akhirat nanti. Itu je,tak lebih untuk org pggl aku ustaz.

"Aku kdg2 terfikir kenapa manusia ni suka double standard menilai manusia yang lain, ada orang tu mohon maaf selepas hina rakyat kelantan terima sebagai permohonan maaf. Aku buat salah then mohon maaf dikatakan play victim. Tak adilnya.

"Aku ni jenis tak pandai nak create isu untuk dapatkan followers. Sebab tu aku selalu sebut dalam live followers yang aku ada ni pun hasil dari perbuatan aku yg tak baik. Tapi dah ada kan? So aku gunalah dengan sebaiknya untuk cuba bagi sekecil2 manfaat. Aku harap masyarakat boleh bagi aku ruang untuk buat bnd baik. Aku dahulukan dengan ucapan terima kasih.

"Bab rumah tangga kalau nk thu lbih lanjut dm jelah ye? Kalau aku sempat aku balas ye? Stand aku sama media social bkn tempat yang sesuai utk cerita perihal rumah tangga aku sebab lebih banyak negatif dr positifnya.

"Apa pun aku mohon maaf sekali lagi pada seluruh rakyat Malaysia diatas apa yang aku buat selama ni ye 🙏," demikialah tulis pendakwah bebas, Pencetus Ummah (PU) Abu Sufyan panjang lebar yang meluahkan isi hatinya itu menerusi coretan di posting terbaru menerusi laman Instagram hari ini.

PU Abu akui penat untuk menghadapi isu-isu viral negatif berkaitan dengan dirinya. Menurut Abu, isu-isu tersebut secara tidak langsung boleh mencalarkan maruah keluarga. Terdahulu, tindakan PU Abu memuatnaik video TikTok bersama adik-beradiknya menjadi kecaman netizen hingga ada yang meminta agar Abu menggugurkan gelaran 'Pencetus Ummah' yang diterimanya sebelum ini.

www.myartis.com / Sumber & foto: Astro Gempak & Instagram PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IQBAL LULUH HATI LIHAT ANAK ANGKAT BUAT 'SWAB TEST': "DOKTOR RISAU ZIYAD TERKENA VIRUS C0V1D..."

Menerusi perkongsian video di laman Instagram, usahawan kontroversi Ahmad Iqbal Zulkefli telah memaklumkan kesihatan anak angkatnya, Ahmad Ziyad yang mengalami batuk teruk sehingga doktor yang merawat mengesyaki bayinya yang baru berusia empat bulan itu dijangkiti C0V1D.

"Doktor risau Ziyad terkena virus C0V1D disebabkan batuk yang teruk beberapa hari ini," ujarnya menerusi hantaran di Instagram.

Menerusi video sama, Iqbal turut berkongsi momen dia membawa anak angkatnya itu ke klinik bagi mendapatkan rawatan. Wajah Iqbal juga kelihatan sugul apabila anak angkatnya itu terpaksa melalui proses swab test yang menyakitkan pada bahagian hidung sehingga menangis.

Malah, Ziyad menangis sehingga memuntahkan semula susu yang diminum di atas bahu Iqbal. Bagaimanapun, selepas selesai melalui proses pemeriksaan yang menyakitkan, Ziyad dilihat tidur lena di atas pangkuan Iqbal.

Klik untuk gambar besar

Sementara itu, Iqbal memberitahu kehadiran Ziyad sepanjang empat bulan di bawah jagaannya membuatkan dia tidak sedar badan anaknya itu sudah bertambah. Iqbal memberitahu dia tidak sanggup berjauhan dengan Ziyad malah sanggup membawanya ke mana sahaja dia pergi.

"Setiap hari Ziyad ada bersama saya, ke mana sahaja saya pergi. Sedar tak sedar, kini sudah empat bulan bersama saya, berat badannya sudah cecah 8.4 kilogram. Saya sayang sangat pada dia. Mahu cari pengasuh pun saya tidak sanggup berjauhan," katanya.

Dalam pada itu, Iqbal turut memohon doa pengikutnya agar dia terus bersemangat untuk membesarkan Ziyad dengan baik.

"Doakan saya terus semangat berbakti membesarkan Ziyad dan untuk Ziyad biar dia membesar dengan baik ya?" tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"UDAH UDAH LA MENDENGKI TUUUU..." NUBHAN KECEWA DITUDUH DITANGGUNG ISTERI GARA-GARA KAHWINI DOKTOR

"Saya tak faham! Kenapa sampai sekarang masih orang tak boleh terima saya kawin dengan doctor 😓 mungkin saya terlalu diam dan tak terlalu menunjuk life saya. Mmg dah diajar dari kecik supaya hidup besederhana & tak bermegah2....

"Tapi bahaya jugak... tetap difitnah yang bukan2... dah la sebelum kahwin saya tak diterima oleh mertua kerana "artis", bila dah kahwin, netizen pulakkk tak terima... AKU DAH ANAK 2 LA WEYYY!!!! Udah udah la mendengki tuuuu... carilah kebahgiaan korg sendiri pulakkk... org lain dah happy dah... ko pesal tak happy happy? 😅.

"Korang nak saya jadi macam mana? Asalnya nak terangkan mengenai set anniversary kami dari @lantarabeauty.... alih2 jadi sesi luahan pulak 😅 mana taknya, saya ni manusia juga. Doctor ke lawyer ke tukang sapu ke, kita ni tetap sama...yg x sama adab dan iman kita je," demikianlah tulis penyanyi Nubhan menerusi sebuah video yang dimuat naik di laman Instagram.

Nubhan menzahirkan rasa sedih dan kecewa kerana sehingga kini, masih ada lagi pihak yang tidak bertanggungjawab tampil mempertikaikan dirinya tidak layak berkahwin dengan isteri, Dr. Afifah Tawfek yang bekerja sebagai doktor.

Klik untuk gambar besar

Menurut Nubhan, beliau yang terkenal dengan sikap rendah diri dan tidak suka menunjuk-nunjuk menyebabkan beliau tidak henti-henti difitnah hidupnya ditanggung isteri.

Kata Nubhan, perkahwinan mereka pada mulanya juga tidak direstui keluarga mertua kerana pekerjaannya sebagai seorang artis.Gara-Gara Kahwini Doktor, Nubhan Dituduh Ditanggung Isteri

Untuk makluman, Nubhan dan Afifah selamat bergelar pasangan suami isteri pada 29 Ogos 2015. Hasil perkahwinan itu, pasangan ini dikurniakan dua cahaya mata, Aafiya Kamilia dan Ahmad Aaffan.

www.myartis.com / Sumber & foto: Beautifulnara & Instagram Nubhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA LELAKI 'TAK BAIK, KAKI PEREMPUAN - SHAHIR MAHU BERSEMUKA

"Individu itu siap bersumpah di hadapan Erra serta beberapa individu lain yang kononnya tahu segala cerita mengenai saya. Saya mohon dia tampil dan berdepan dengan saya andai dia berasakan dirinya benar. Saya teringin nak tahu siapa individu itu.

"Saya tak nak orang sekeliling terpengaruh dengan apa yang disampaikan sedangkan perkara itu tidak betul," kata penyanyi kelahiran Akademi Fantasia musim ke-8 (AF8), Shahir Zawawi yang mahu bersemuka dengan individu yang menyebarkan fitnah mendakwa dirinya lelaki tidak baik selain dituduh 'kaki perempuan'.

Shahir memberitahu, dia teringin untuk melihat individu itu bercerita di hadapan khalayak ramai dan disaksikan olehnya. Katanya, dia teringin bersemuka dengan orang yang menyebar fitnah mengatakan nampak penyanyi itu dengan wanita di sebuah pusat beli-belah di Damansara.

Klik untuk gambar besar

Menurutnya, dia sudah penat untuk melayan berita tidak benar seperti yang sering disebarkan. Ujar Shahir lagi, meskipun terpaksa berdepan fitnah, dia mengaku hubungannya dengan Erra masih berjalan dengan baik.

"Saya sudah penat untuk berdepan semua ini. Saya tak faham kenapa ada manusia yang sanggup memfitnah dan mengada-adakan cerita tidak benar kepada Erra. Sebagai wanita, dia pasti berasa sedih dan terkejut apabila mendengar perkara buruk mengenai diri saya.

Mujur dia tidak menerima setiap apa yang dikongsikan bulat-bulat. Hubungan kami masih baik dan berjalan seperti biasa. Cuma tiada sebarang perkembangan termasuklah soal perancangan nak berkahwin. Saya akui sudah lama tidak berjumpa dengan Erra kerana masing-masing sibuk dengan kerja," jelasnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - MILK MUSIC, APLIKASI TERBARU SAMSUNG

Menyedari keperluan pendengar yang mahukan aplikasi muzik yang mudah dan menguntungkan mereka, Samsung Malaysia Electronics semalam melancarkan aplikasi muzik terbarunya bergelar 'Samsung Milk Music' di Stesen LRT Klana Jaya, Petaling, Selangor.

Apa yang menarik, aplikasi tersebut menawarkan perkhidmatan muzik daripada 20 genre berbeza seluruh dunia. Pengguna Samsung Galaxy boleh mendapatkan perkhidmatan tersebut secara percuma dan juga berbayar bagi download unlimited serendah RM9,99.

Perkhidmatan secara streaming itu boleh didapati di lebih 150 lokasi di seluruh negara termasuk pusat beli belah KLCC dan banyak lagi.

Dalam majlis pelancaran unik itu semalam, beberapa artis popular turut hadir mempersembahkan lagu popular mereka. Antaranya ialah Ella, Sabhi Saddi, Bell Yu Tian dan ramai lagi.

Klik gambar untuk size besar

ARTIKEL: MAN LADA
PHOTO: NUR

LAGI GAMBAR-GAMBAR DI INSTAGRAM MYARTIS - Sila klik

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BAGI BUKTI SAYA PERNAH CAKAP TAK OPERATE" - VICHA TERKILAN DIFITNAH MENIPU ISU KURUS

Menerusi beberapa posting terbaharu di akaun Instagram, pelawak dan pelakon Vicha telah meluahkan rasa terkilan apabila dirinya menjadi mangsa fitnah netizen berkenaan dengan produk menguruskan berat badan.

Dalam entri yang dimuatnaik, kata Vicha, dia tidak pernah menafikan dirinya menjalani pembedahan pintasan usus (bariatric) seperti dakwaan netizen.

"Saya hanya kongsi #vichaweightlossjourney saya, terpulang korang nak guna produk apa pun, yang penting saya tak ada nak TIPU korang semua. Perjalanan saya semua ada dekat IG dari mula pembedahan sampai naik balik sampai turun balik jadi be smart guys.

"Yang jahat ni adalah bila kau buat pembedahan senyap-senyap lepas itu kau keluarkan produk dan claim yang kau kurus sebab produk tu. Itu serius jahat gila doh, kau tipu masyarakat untuk beli produk kau tapi nyatanya kau buat pembedahan.

Klik untuk gambar besar

"Jadi yang tengah ada masa boleh tengok perjalanan-perjalanan saya dari awal sampai sekarang okay. Yang penting @dr.mustafamt adalah doktor terbaik yang selamatkan hidup saya dari kencing manis kalau tak buat #gastricbypass pasti sekarang saya dah guna insulin.

"Terima kasih anda semua yang faham dan terika kasih juga untuk yang berfikiran negatif. Biarlah saya dengan Allah sahaja yang tahu macam mana perjalanan saya #vichagoesto99kg #vichaweightlossjourney," coretnya.

Tambah Vicha lagi, selepas ini dia tidak akan teragak-agak untuk mengambil tindakan terhadap tuduhan melampau yang menjejaskan reputasi dirinya.

"Pandai kau dah block aku lepas tu kau komen dekat IG @dr.mustafamt, sebelum ni aku diamkan dulu tapi sekarang kau memang dah melampau fitnah aku macam-macam Tolong bagi bukti yang I pernah bersumpah dekat siapa-siapa yang I pernah cakap tak buat pembedahan.

"Di sebabkan hari itu aku tak ambil tindakan sebab kesian sekarang kau buat hal lagi, jadi sekarang saya akan ambil tindakan dan tak ada kata maaf untuk sekarang ni.

"Kau tengok saja apa yang kau buat kau akan bayar semua fitnah-fitnah kau," tulis Vicha yang sebelum ini berkongsi perjalanan penurunan berat badannya di akaun Instagram dengan hashtag #vichaweightlossjourney.

www.myartis.com / Sumber & foto: Astro Gempak & Instagram Vicha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - AZRINAZ MAZHAR HAKIM UMUM DIRINYA HAMIL ANAK KETIGA

Semalam iaitu Syawal yang keempat, bekas personaliti televisyen, Azrinaz Mazhar Hakim, 39, telah mengambil keberkatan itu dengan mengumumkan di laman Instagram rasminya bahawa dirinya kini sedang hamil enam bulan hasil perkahwinan dengan teman lama yang sudah dikenali sejak lebih 20 tahun lalu, Fairos Khan Abdul Hamid, 43, pada 1 Mei tahun lalu.

Kata Azrinaz, dia bersyukur kerana diberikan peluang untuk hamil sekali lagi, seterusnya bakal menimang cahaya mata ketiga. Ujar Azrinaz, tiada apa lagi yang diharapkan dirinya dan suami selain zuriat dalam kandungan dilahirkan sempurna.

"Seperti pasangan lain yang mengharapkan khabar gembira ini, saya dan suami juga tidak terkecuali. Jadi, bersama keberkatan Syawal yang sedang dirai, saya berkongsi berita gembira ini bersama semua. Saya memilih untuk mengumumkan kehamilan, sekarang, kerana enggan menggembar-gemburkannya terlalu awal.

Klik untuk gambar besar

"Saya dan suami amat bersyukur dengan rezeki yang menyebelahi kami. Berkat doa ibu bapa, sahabat handai dan anda semua yang amat saya sayangi, Allah memberikan saya peluang untuk mempunyai zuriat buat kali ketiga. Saya diberikan rezeki untuk hamil secara normal.

"Begitupun saya akui, untuk berbadan dua pada usia yang bukan lagi remaja, ia tidaklah semudah 11 tahun yang lalu. Harapan saya kini semoga kandungan berusia enam bulan ini akan terus dititipkan dalam doa kalian. Semoga bayi ini dilahirkan sempurna, cukup sifat, sihat dan secara normal tanpa sebarang komplikasi," katanya.

Menurut Azrinaz lagi, dia dan suami juga sudah melakukan proses imbasan bagi mengetahui jantina bayi: "Sudah tahu jantina bayi, cuma buat masa ini, biarlah kami simpan dahulu. Saya akan kongsikan selepas bersalin nanti. Alhamdulillah, sepanjang tempoh kehamilan, saya tidak mengalami sebarang alahan, cuma apabila malam, saya berasa sedikit letih sahaja," ujarnya yang sudah mempunyai beberapa pilihan nama untuk cahaya matanya itu nanti.

Sebelum ini, Azrinaz yang juga penulis kolum di Berita Harian dan suami sama-sama bertugas di TV3, namun mula rapat sejak lebih setahun lalu. Pasangan yang bernikah secara tertutup itu memilih Palestin sebagai destinasi bulan madu mereka pada Ramadan tahun lalu.

Untuk makluman, Azrinaz pernah berkahwin dengan dan Sultan Brunei, Sultan Hassanal Bolkiah pada 2005 sebelum berpisah pada 2010. Hasil perkahwinan pertamanya, beliau dikurniakan dua cahaya mata, Pengiran Muda Abdul Wakeel, 13, dan Pengiran Anak Puteri Wardatul Bolkiah, 11.

www.myartis.com / Sumber & foto: Berita Harian, Kosmo & Instagram Azrinaz Mazhar Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::